text:
दुरगा देवी पूजा के परब नवरात
परस बिसेस
हमर मानुस तन म 84 लाख योनी ल जानथन अउ वोइसनेे पोथी पुरान म साढ़े तैंतीस कोटी देवी-देवता ल हमन मानथन। जेमा पथरा, पहाड़, पानी, पेड़, नदिया, सूरज, चंदा, आकास, धरती, हवा, साधु-संत, रिसि-मुनि, जीव-जंतु तको ह सामिल हे। हमर 18 पुरान होथे। 12 ज्योतिरलिंग हमर देस म हे। वोइसने 51 सक्तिपीठ ल गिने हे जउन ह अभी भारत के संग पाकिस्तान, सिरीलंका, नेपाल, बांग्लादेस म 8 सक्तिपीठ स्थित हे। बछर म चार नवरात होथे, फेर हमन दू नवरात ल जानथन। काबर कि दू नवरात ह गुप्त रहिथे।
चइत अउ कुंवार म सब्बो देवी दुरगा सक्तिपीठ मंदिर म तेल-घी के जोत जलथे। भगतमन नौ दिन ले उपवास रहिथे, दुर्गा सप्तसती पाठ करथे, जंवारा बोथे अउ नौ दिन ले भागवत के संग भजन-कीरतन , जसगीत, रमायना तको होथे। संसार बस म दू चीज हावय। सिवसक्ति जेमा तीनो ंलोक,14 भुवन, 10 दिसा, सप्त पुरी, 11 रूद्र, 12 आदित्य, 14 मनु, 14 रत्न, 14 इन्द्र, 14 मनवंतर, 7 खंड ह सामिल हे। मां दुरगा के नौ रूप ह।े जेमा नौ दिन ले अलग-अलग देवी माता के पूजा पाठ होथे। सबसे पहिली माता हे सैलपुत्री, बरम्हचारनी चन्द्रघंटा, कुस्मांडा, स्कंदमाता, कात्यायनी, कालरात्रि, महागौरी नौवा सिद्धीदात्री हे। दुरगा सप्तसती म मां दुरगा के 108 नाम के गिनती हावय।
नवरात म नौ दिन तक पूजा-पाठ करके कुवारी कन्या भोजन, बाम्हन भोजन, हवन, कपिला तरपन संग सहस्त्र धारा होथे। नौ बछर ले कम कन्यामन ल सबसे पहली वोकर पांव ल धो के पोछथें, फेर आल्ता लगाथे। माथा म बिंदी, आंखी म काजर, मुड़ी म तेल लगाके उनकर कंघी करके बेनी ल बांधथे। हाथ म मेहंदी, पांव म पायल, कान म झुमका, नख म पालिस, हाथ म चुरी, गला म हाथ, कमर म करधनी, अंगरी म मुंंदरी, मुंह म पान, कान म कुंडल चुनरी ओठाके नाक म नथनी लगाके कन्या के 16 सिंगार करथें। भगति म अतका सक्ति होथे कि 9 दिन तक मनखेमन अपन तन म भुइंया म सुत के जंवारा ल बोथे अउ दुबी के रस ल पी के काट देथे। कोनो कोनो नौ दिन ले मुक्का तको उपवास रहिथे।
देवी दुरगा के उपवास ल बढ़ नियम-धरम ले माने जाथे। सूरज उगे के पहिली उठ के पूजा भुइंया म सुतथे, पति-पत्नी नौ दिन तक साथ संग म नइ रहय। घर म अखंड जोत तीर सुते ल पढ़थे। माता सक्ति ह कई रूप म अवतार लेय हे, फेर हमर पोथी-पुरान, देवी भागवत म दूठन रूप के जादा चरचा होथे।
अब पाइए अपने शहर ( Raipur News in Hindi) सबसे पहले पत्रिका वेबसाइट पर | Hindi News अपने मोबाइल पर पढ़ने के लिए डाउनलोड करें Patrika Hindi News App, Hindi Samachar की ताज़ा खबरें हिदी में अपडेट पाने के लिए लाइक करें Patrika फेसबुक पेज


c: text/html

text:
देवारी बिसेस : हमर पुरखा के चिनहा ल बचावव ग
देवारी बिसेस : हमर पुरखा के चिनहा ल बचावव ग
……हमर संस्कीरिती, हमर परंपरा अउ हमर सभ्यता हमर पहिचान ये।हमर संस्कीरिती हमर आत्मा ये।छत्तीसगढ़ के लोक परब, लोक परंपरा, अउ लोक संस्कीरिती ह सबो परदेस के परंपरा ले आन किसम के हावय।जिहाँ मनखे-मनखे के परेम, मनखे के सुख-दुख अउ वोखर उमंग, उछाह ह घलो लोक परंपरा के रूप म अभिव्यक्ति पाथे।
जिंनगी के दुख, पीरा अउ हतास, निरास के जाल म फंसे मनखे जब येकर ले छुटकारा पाथे, अउ जब राग द्वेस से ऊपर उठ के उमंग अउ उछाह ले जब माटी के गीत गाथे अउ हमन खुसी ल जब मनखे चार के बीच म खोल देथे तब छत्तीसगढ़ी लोकनृत्य अउ लोकगाथा सुवा, करमा, ददरिया, पंथी, राऊत नाचा,चंदैनी, भोजली, गेड़ी, बाँसगीत, गौर, सरहुल, मांदरी, दसरहा माटी के सिंगार कहाथे। ये जम्मो नृत्य केवल मनोरंजन के साधन नोहय…..बल्कि हमर हिरदे के अंदर के बात ल कहे के साधन घलो हरय।हमर भाव हमर कला के माधियम ले लोकमानस के बीच आथे।….तब मनखे-मनखे के बीच के दूरी दुरिहा जथे….अउ भेदभाव ल भुलाके…मनखे जब एके स्वर मे गाथे तब उही बेरा लागथे कि परंपरा मनखे ल मनखे ले जोड़े के काम करथे।
फेर आज के कलजुगिया जमाना म हमर परंपरा अउ हमर संस्कीरिती ह दिनो दिन नंदावत हे।
जेन चिंता के बिसय हरे।आज मनखे माया-मोह के जाल म अतेक अरझ गे हे, कि अपन पुरखा के समय ले चले आवत तिहार-बार के महत्तम ल घलो समझ नइ पावत हे। अपन सभ्यता ल खुदे भुलावत हे।
हमर छत्तीसगढ़ म सबले बड़का तिहार के रूप म मनईया तिहार “देवारी” ल ही ले, ले…..पहली कस कुछू सोर नइ राहय अब गाँव म।……तिहार बार के दिन घलो गाँव गली मन सुन्ना-सुन्ना लागथे।
गाँव-गाँव म मातर, गोबरधन पूजा के मनाय के तरीका ह घलो बदलत जात हे।…..मांतर जेकर मतलबे हे मात के मदमस्त होके उमंग उछाह ले मनाय के तिहार हरय। पहिली हमन नानकिन राहन मातर देखेे ल जान गड़वा बाजा अउ मोहरी के सुर म मन घलो बइहा जवय। पान खावत जब परी मन नाचय, कौड़ी के कपडा़ पहिरे, खुमरी ओढ़हे, पाहटिया मन जब सज के निकलय तभे लागय आज मातर हरय।
फेर अब के समे म न पहिली कस दोहा परइया राऊत मिलय न पहिली कस बाजा के बजइया।
जब ले बैंड बाजा ह पाँव पसारिस तब ले हमर कान के सुने के तरीका ह घलो बदल गे हे।
एक जमाना रहिस जब पंदरा दिन पहिली ले मनखे मन घर दुवार के छबई-मुदई, लिपई-पोतई चालू कर देवय। फेर आज मनखे के सोच म फरक आ गे हे। गाँव के नोनी मन घरो-घर सुवा नाचे के चालू कर देवय।फेर आज खोजे ल लागथे सुवा के नचइया मन ल।तभो ले मिलय नहीं।…..कतेक कहिबे आज तो दिया बाती के जलाय के तरीका ह घलो बदलत हे।मनखे रंग-रंग के झालर अउ लाईट ले घर दूवार ल सजावत हे,चमकावत हे फेर मन मंदिर के अंधियार ल अंजोर नइ कर पावत हे।
संस्कीरिती जिंदा हे, सभ्यता जिंदा हे बस संस्कार जिंदा नइ हे। त संगवारी हो पाश्चात्य संस्कीरिती के चक्कर म झन पड़व….अउ अपन परंपरा ल झन छोड़व।अपन संस्कीरिती म अपन छत्तीसगढ़ के दरसन करव….छत्तीसगढ़ के तीज-तिहार अउ लोकपरंपरा ल बचा के राखव…तभे हमर छ्त्तीसगढ़ के मान ह बाढ़ही।

robotstxt: allowed

filter: keep


text:
लईका मन बर ज्यादा जागरूक अउ संवेदनसील होए के जरूरत श्रीमती भेंड़िया
बिस्व बाल सुरक्षा दिवस: लईका मन बर ज्यादा जागरूक अउ संवेदनसील होए के जरूरत:ःः श्रीमती भेंड़िया
महिला अउ बाल विकास मंत्री श्रीमती अनिला भेंडिया ह विस्व बाल सुरक्षा दिवस के अवसर म लईका मन के स्वस्थ अउ सुखी जीवन के कामना करिन। श्रीमती भेंडिया ह कहिन कि लईका ले संबंधित बाढ़त हिंसा अउ आपराधिक मामला ल देखत हुए हम ऊंखर प्रति अउ ज्यादा ले ज्यादा जागरूक अउ संवेदनसील होए के जरूरत हे। वर्तमान समय म हम सबके जिम्मेवारी हे कि लईका ले संबधित कोने भी तरह के सोसन ल रोके के मामला सामने लाए। हम लईका मन के मानसिक अउ मनोवैज्ञानिक पहलु ल जाने अउ समझे के जरूरत हे। आज हमर सतरकता अउ व्यवहार ह आने वाला पीढ़ी के भविस्य हें।
स्व-सहयाता समूह के महिला बन बनीन कोरोना वारियर्स: कोरोना वायरस के रोकथाम के रोकथाम बर तियार करिन मास्क
केराना वायरस के संक्रमन काल के कठिन समय म महिला स्व-सहयाता समूह कोति ले कोरोना वायरस ले बचाव बर बड़ संख्या म तेन्दूपत्ता संग्रहकमन अउ वनोपज संग्रहक के बर मास्क तियार करत हे। मास्क बनाके ये ग्रांव के महिला अपन परिवार बर ज्यादा ले ज्यादा पैईसा कमा के कोसिस करथें। उन्हे लाॅकडाउन के समय म समाज ल कोरोना संक्रमन ले बचाए बर अउ रोकथाम म सहयोग करत हे। ये काम म उत्तर बस्तर कांकेर जिला के लगभग 500 महिलामन कोरोना वारियर्स के रूप् म काम करत रोजगार ले जुड गे हे। अउ कपड़ा के मास्क तियार कर बाजार के मूल्य ले भी कम मूल्य म मिलत हे।
राष्ट्रीय गा्रमीण अजीविका मिसन अउ महिला अउ बाल विकास विभाग के महिला स्व-सहायता समूह कोति ले मास्क तियार कर जिला प्रसासन अउ बन विभाग म उपलब्ध कराये जात हे। महिला अउ बाल विकास विभाग क ग्रामिण महिला स्व-सहायता समूह के महिलामन 75 हजार अउ राष्ट्रीय अजीविका मिसन के महिला स्व-सहायता समूहमन कोति ले 50 हजार मास्क तियार करे जात हे। जिला प्रसासन मास्क बनाए बर सस्ता दर म कपड़ा समूह ला उपलब्ध कराये जात हे। इखर अलावा समूह कोति ले उत्पादित मास्क के बिक्री म भी सहयोग दिया जात हे।


text:
रविवार, 7 जुलाई 2019
आलेख - छत्तीसगढ़ राजभाषा आयोग से अपेक्षाएँ
ककरो ले होवय, कोनो तरह के घला होवय, अपेक्षा पाल लेना अपन आप म दुख के कारण बनथे। 1 नवंबर 2000 के दिन जब छत्तीसगढ़ राज के गठन होइस अउ हमन अतका उत्साहित हो गेन कि वो उत्साह म जतका अपेक्षा हमन पालेन, वोकर पालन होना अतका आसान नइ हे। 1 नवंबर 2000 के दिन ले अब तक के समय ल मंय हर अतिउत्साह काल के रूप म देखथंव। इहीे उत्साह के सेती आज गाँव-गाँव कवि-साहित्यकार के बइहापूरा आ गिस। बने हे, फेर खाली कविता, अउ वहू हर बिना कोनो विचारधारा के, साहित्य के भण्डार म बढौतरी तो करत हे फेर एकतरफा। गद्य के बिना साहित्य के भण्डार हर कइसे समृद्ध होही? सोचव।
छत्तीसगढ़ राजभाषा आयोग हर सरकारी तंत्र हरे। कोनो स्वायत्त संस्था नोहे। वोकर तीर संसासन के कमी हे। बजट खातिर अउ हर बात खातिर सरकार के मुँहू ताके बर पड़थे। छत्तीसगढ़ राजभाषा आयोग अधिनियम 2010 के धारा 3.2 म लिखाय हे कि आयेग के अध्यक्ष ल मिलाके येमा 4 सदस्य होही। येमा संशोान होय होही वोकर जानकारी मोला नइ हे। अध्यक्ष अउ सदस्य के नियुक्ति हर सरकार के कृपा ऊपर निर्भर हे। सरकारी कृपा ले जिंकर नियुक्ति होही वोमन कतका खुल के काम कर सकहीं, सोचे के बात हरे अउ अइसन आयोग ले कुछू अपेक्षा करना मतलब अपन आप ल दुखी करना हे।
आप जानथव, अलग तेलंगाना राज खातिर उहाँ के मन हर देश के आजादी के समय ले लड़ाई करत आवत रिहिन पन वोमन ल हमर ले पीछू अलग तेलंगाना राज मिलिस। अलग छत्तीसगढ़ राज खातिर हमरो सियान मन हर, डाॅ. खूबचंद बघेल हर, आंदोलन करिन, फेर हमला वोतका लड़ाई लड़े के जरूरत नइ परिस। तब के माननीय प्रधान मंत्री अटल विहारी बाजपेयी हर बहुत आसानी ले हमला छत्तीसगढ़ राज दे दिस। हमन वोकर गुन गाथन। फेर येकर पीछू वोकर मूल मंशा का हो सकथे, येकर बारे म कभू हम सोचथन?
छत्तीसगढ़ राजभाषा (संशोधित) अधिनियम 2007 हर 28 नवंबर 2007 म विधान सभा म पारित होइस। येकर मतलब साफ हे कि छत्तीसगढ़ी भाषा ल राजकाज के भाषा के रूप म मान्य कर ले गिस। ये अलग बात हरे कि छत्तीसगढ़ी भाषा हर आज तक राजकाज माने कार्यालय के भाषा नइ बन पाय हे।
11 जुलाई 2008 म ये अधिनियम के प्रकाशन हर छत्तीसगढ़ राजपत्र म होइस। 14 अगस्त 2008 म छत्तीसगढ़ राजभाषा आयोग के गठन होइस। 2/3 सितंबर 2010 म छत्तीसगढ़ राजभाषा आयोग अधिनियम 2010 के प्रकाशन छत्तीसगड़ राजपत्र म होइस। छत्तीसगढ़ राजभाषा अधिनियम 2010 के प्रस्तावना म ये लिखाय हे -
छत्तीसगढ़ राजभाषा आयोग अधिनियम 2010
प्रस्तावना
राज्य के विचारों की परंपरा, राज्य की समग्र भाषाई विविधता के परिरक्षण, प्रचलन और विकास करने तथा इसके लिए भाषायी अध्ययन, अनुसंधान तथा दस्तावेज संकलन, सृजन तथा अनुवाद, संऱक्षण, प्रंकाशन, सुझाव तथा अनुशंसाओं के माध्यम से छत्तीसगढ़ी पारंपरिक भाषा को बढ़ावा देने हेतु शासन में भाषा के उपयोग को समुन्नत बनाने के लिए ’’छत्तीसगढ़ राजभाषा आयोग’’ का गठन करने हेतु अधिनियम।
भारत गणराज्य के इकसठवें वर्ष में छत्तीसगढ़ विधान मंडल द्वारा निम्नलिखित रूप में यह अधिनियमित हो: -
PREAMBLE
An Act to constitute the "Chhattisgarh Official Language Commission" with the object to preserve, prevail and develop the State's tradition of ideas and the complete linguistic variety of the State and to encourage the traditional language of Chhattisgarhi through linguistic studies, research and documentation, creations and translations, conservation, publications, suggestions and recommendations, as also towards promoting the use of the language in Government.
Be it enacted by the Chhattisgarh Legislature in the Sixty-first year of the Republic of India, as follows:--
--------------------------------
छत्तीसगढ़ी राजभाषा आयोग हर एक तरह के सरकारी संगठन आय जेकर गठन छत्तीसगढ़ी भाषा ल विशेष दर्जा दिलाय खातिर, वोकर विकास अउ राजकाज म वोकर प्रयोग ल बढ़ावा देय खातिर, छत्तीसगढ़ी ल शिक्षा के माध्यम बनाय खातिर, बनाय गे हे। छत्तीसगढ़ी राजभाषा आयोग के गठन के उद्देश्य ल 03 सितंबर 2010 के राजपत्र में प्रकाशित छत्तीसगढ़ राजभाषा आयोग अधिनियम 2010 के प्रस्तावना ल पढ़ के समझे-जाने जा सकथे, जउन अइसन हें -
राज्य के वैचारिक परंपरा अउ भाषायी विविधता के -
1. परिरक्षण,
2. प्रचलन और विकास करना
3. भाषायी अध्ययन,
4. अनुसंधान तथा दस्तावेज संकलन,
5. सृजन तथा अनुवाद, (साहित्य के)
6. संऱक्षण,
7. प्रकाशन,
8. सुझाव अउ अनुशंसा के माध्यम लेे छत्तीसगढ़ी पारंपरिक भाषा ल बढ़ावा देना,
9. शासन में भाषा के उपयोग ल समुन्नत बनाना।
आयोग हर अभी सक्रिय है। छत्तीसगढ़ी राजभाषा आयोग विधेयक ल 28 नवम्बर 2007 के दिने पारित करे गे रिहिस इही उपलक्ष्य में हर साल 28 नवम्बर के दिन ल राजभाषा दिवस के रूप में मनाय जाथे। आयोग के प्रथम सचिव - पद्मश्री डॉ. सुरेन्द्र दुबे जी होइन। अभी वर्तमान म येकर द्वितीय सचिव श्री जगदेव राम भगत जी मन हावंय। अब आयोग के अध्यक्ष मन के बात करन तब येकर माननीय अध्यक्ष मन के नाम ये प्रकार ले हवंय -
प्रथम अध्यक्ष - पंडित श्यामलाल चतुर्वेदी।
द्वितीय अध्यक्ष - पंडित दानेश्वर शर्मा।
तृतीय अध्यक्ष - डाॅ. विनय कुमार पाठक।
------------------------------
छत्तीसगढ़ राजभाषा आयोग अधिनियम 2010 के प्रस्तावना म आयोग के उद्देश्य अउ लक्ष्य मन के निर्धारण तो करेच गेय हे फेर छत्तीसगढ़ राजभाषा आयोग हर अपन खातिर कुछ अउ उद्देश्य तय करे हें जउन मन हर अइसन हें -
1. छत्तीसगढ़ी राजभाषा ल संविधान के आठवीं अनुसूची में शामिल करवाना येकर पहली उद्देश्य हवय।
2. येकर दूसरा उद्देश्य हवय, छत्तीसगढ़ी भाषा ल राजकाज के भाषा के रूप म उपयोग म लाना। अउ येकर तीसरा उद्देश्य हवय,
3. त्रिभाषायी भाषा सूत्र के रूप म छत्तीसगढ़ी भाषा ल स्कूल-कालेज के पाठ्यक्रम में शामिल करवाय के प्रयास करना।
आयोग हर अपन पहिली उद्देश्य ल पूरा करे खातिर का करत हे येकर ब्योरा अउ जानकारी हमला आयोग के प्रांतीय सम्मेलन म हर साल मिलत रहिथे। छै सम्मेलन हो गिस हल्ला करत। हल्ला करना बेकार नइ जावय फेर खाली हल्ला करे से का लाभ होही? आयोग डहर ले कुछू ढंग के रचनात्मक काम तो होइस नहीं अब तक। न तो छत्तीसगढ़ी भाषा के राज्य स्तरीय न तो कोनो अखबार हे अउ न कोनो साहित्यिक पत्रिका। जउन हाबे, वो सब आयोग के गठन होय के पहिलिच ले हे अउ निजी प्रयास हरे - लोकाक्षर ल कहस कि बरछा बारी ल कहस। रचना प्रकाशन करे खातिर आयोग हर लेखक मन ल दस हजार रूपिया के अनुदान देथे, फेर वहू म पेंच हे।
दूसर उद्देश्य ल पूरा करे खातिर आयोग हर तीन खंड म छत्तीसगढ़ी प्रशासनिक शब्दकोश बना के जरूर सराहनीय काम करे हे। प्रयास जारी हे। फेर जब लग येला जन आंदोलन के रूप नइ मिल पाही, अपेक्षित सफलता मिलना मुस्किल हे। छत्तीसगढ़ के पढ़ेलिखे नागरिक मन ल संकोच, लाज सरम अउ हीन भावना ल छोड़ के खुद, छत्तीसढ़ी के प्रयोग, आगू आ के करना चाही। 08 जनवरी 2002 के दिन छत्तीसगढ़ उच्च न्यायालय के न्यायधीश माननीय फखरुद्दीन महोदय ह छत्तीसगढ़ी म अपन फैसला लिखिन अउ सुनाइन। येकर ले हमला प्रेरणा लेना चाही। 2002 म तो आयोग नइ रिहिस।
आयोग के तीसरा उद्देश्य ल पूरा करे के काम हर आयोग गठन के पहिलिच ले चलत हे। पं.रविशंकर शुक्ल विश्वविद्यालय हर अपन जिम्मेवारी ल निभावत पहल करिस अउ एम.ए. छत्तीसगढ़ी के पाठ्यक्रम शुरु करिस, जउन हर अभी तक चलत हे। कुशाभाऊ ठाकरे विश्वविद्यालय हर घलो छत्तीसगढ़ी भाषा में डिप्लोमा कोर्स चलावत हे। पन ये सब काम हर सरकार अउ आयोग के सहयोग या हस्तक्षेप करे ले नइ होय हे, ये हर विश्वविद्यालय मन के स्वयं के इच्छा से होय हे। सरकार मेर अइसन इच्छा शक्ति नइ हे। सरकार हर अंग्रेजी माध्यम के सरकारी स्कूल खोले के घोषणा भले कर सकथे, पन छत्तीसगढ़ी भाषा ल शिक्षा के माध्यम बनाय बर वोकर कोनो योजना नइ दिखय। हम सरकार, राजभाषा आयोग, अउ शिक्षामंत्री मन के कोनो आलोचना नइ करत हन, ये सवाल तो प्रदेश के छत्तीसगढ़िया जनता मन पूछत हें कि हमर मातृभाषा, छत्तीसगढ़ी के विकास खातिर आपमन का करत हव? कोई एकात उपलब्धि हासिल करे हव तो बतावव। पन हमला ये बात मन ल नइ भाूलना चाही कि छठवीं कक्षा ले लेके 12वीं कक्षा के हिंदी किताब मन म छत्तीसगढ़ी के पाठ जोड़े के काम होय हे। अब पीछू साल ले 11वीं अउ 12वी कक्षा म एन सी ई आ टी के किताब मन ल लागू करे ले 11वीं अउ 12वी कक्षा के हिंदी किताब ले छत्तीसगढ़ी पाठमन हर गायब हो गिन। आयोग अउ सरकार हर का करत हें। सुते हें का?
माध्यमिक शिक्षा मंडल के अध्यक्ष श्री के. डी. पी. राव हर 9वीं ले 12वीं तक छत्तीसगढ़ी भाषा ल एक वैकल्पिक विषय के रूप म विषय सूची म शामिल करे के अउ वोला लागू करे बात कहे रिहिन फेर ये विचार के आज तक कुछू अतापता नइ हे। आज तक अमल नइ हो पाइस। आयोग हर का करत हे?
जहाँ तक 9वीं ले 12वीं तक छत्तीसगढ़ी भाषा ल अलग वैक्लपित विषय के रूप म पाठ्यक्रम म शामिल करे के बात हे। घोषणा करना सहज हे पन घोषणा हर लागू कइसे होही, सोच के देखव। 9वीं ले 12वीं तक छत्तीसगढ़ी भाषा के किताब तैयार करे पड़ही। मंय हर खुद एस सी ई आर टी के पाठ्यक्रम निर्माण समिति म रहि चुके हंव। एक किताब म औसतन 25 पाठ रहिथे। 4 किताब बर 100 पाठ के जरूरत पड़ही। पाठ्यक्रम खातिर पाठ के छंटई करत समय पाठ्यक्रम निर्माण समिति के पसीना छूट जाथे। पचास ठन रचना ल पढ़बे-छांटबे तक कहूँ जाके एक ठन पाठ के लाईक सामग्री मिलथे। गुणा-भाग कर लव, 100 पाठ तैयार करे खातिर कतका किताब अउ कतका सामग्री के जरूरत पड़ही। हमर कना वोतका मात्रा म पाठ्यक्रम के स्तर के छत्तीसगढ़ी साहित्य उपलब्ध हे का?
9वीं अउ 10वीं कक्षा के किताब मन के बनावत ले एस सी ई आर टी के हाथ-पाँव फूल गिस अउ 11वीं-12वीं के किबाब बनाय के समय वोहर हाथ झर्रा दिस। मजबूरी म 11वीं अउ 12वीं बर एन सी ई आर टी के किताब मन ल अपनाय बर पड़ गिस।
बीच म छत्तीसगढ़ राजभाषा आयोग हर प्राथमिक कक्षा के किताब मन के छत्तीसगढ़ी भाषा म अनुवाद करे के बात चलाय रिहिस। काम के का होइस येकर जानकारी मोला नइ हे। पन विही दौरान मंय हर रायपुर म छत्तीसगढ़ राजभाषा आयोग के एक ठन स्थापना दिवस समारोह के समय आयोग के सचिव महोदय ले अपन परिचय देवत निवेदन करेंव कि महोदय जी, आपके इच्छा होही ते, कोनो कक्षा के एकात विषय के अनुवाद करे के काम ल मंय हर कर सकथंव। सचिव मोदय के हर छूट किहिस, आवेदन कर दव, विचार करबोन।
आवेदन करे के बात ल वोमन प्रक्रिया के तहत किहिन होहीं, येमा कोनो रीस-दुख के बात नइ हे, पन कहत समय उंकर हावभाव म उपेक्षा के जउन बात रिहिस, वोकर ले मोर उत्साह के दीया हर बुता गिस।
संगवारी हो! अपन उद्देश्यमन ल पूरा करे खातिर छत्तीसगढ़ राजभाषा आयोग हर लेखक अउ कवि मन ल उंकर किताब प्रकाशित करवाय खातिर 10 हजार रू. के अनुदान देवत रिहिस। माई कोठी योजना चला के किताब मन के संग्रह करे के कोशिश करिस, बिजहा योजना चलाके छत्तीसगढ़ी के नंदावत शब्द मन बचाय के काम करिस। काम मन हर प्रशंसनीय हे। येमा कतिक सफलता मिलिस, येकर बारे म तो आयोगेच हर बता सकत हे।
आज स्थिति ये हे कि छत्तीसगढ़ी भाषा के विकास अउ प्रसार खातिर सरकारी प्रयास ले जादा निजी प्रयास होवत हे। दुर्ग निवासी वकील साहब संजीव तिवारी ल देख लव, छत्तीसगढ़ी भाषा के पहली वेब पोर्टल ’’गुरतुर गोठ’’ लांच करने वाला वोमन पहिली व्यक्ति हरंय। उंकर ये प्रयास ल आज कोन नइ जानय? गुरतुर गोठ के संपादक संजीव तिवारी के मदद लेके गूगल हर छत्तीसगढ़ी भाषा म जी-बोर्ड एप लांच करिस हे। जी-बोर्ड खातिर संजीव तिवारी हर गुगल ल 10 हजार छत्तीसगढ़ी शब्द उपलब्ध कराइन। पूरा संसार भर म छत्तीसगढ़ी जाननेवाला मनके बीच आज ’’गुरतुर गोठ’’ के चर्चा हे। हमर सरकार तीर न तो छत्तीसगढ़ी के एको ठन रेडियो चैनल हे अउ न दूरदर्शन के चैनल। छत्तीसगढ़ राजभाषा आयोग के वेब पोर्टल हर कोन जघा खुसरे हे, खोजे म नइ मिलय।
’छत्तीसगढ़ी राजभासा मंच’ के संयोजक नंदकिशोर तिवारी अउ उंकर ’छत्तीसगढ़ी लोकाक्षर’ के योगदान ल कोन हर नइ जानय। समाचार माध्यम ले जानकारी मिले हे कि ’छत्तीसगढ़िया क्रांति सेना’ के कार्यकर्ता मन प्रदेश भर म अउ दिल्ली के जंतर-मंतर में घला धरना दे चुके हें।
छत्तीसगढ़ राजभाषा आयोग से अपेक्षा अउ सुझाव
1. आयोग कना संसाधन के कमी हे, बजट के कमी हे; अउ ये दूनों कमी हमेशा बने रही, येमा सुधार के कोनो गुंजाइश मोला नइ दिखय। सरकार हर राज्य स्थापना दिवस के उत्सव म करोड़ों रूपिया फूंकत होही। पढ़े-सुने बर मिलथे कि एक झन फिल्मी कलाकार ल कार्यक्रम म बलाय खातिर पचास लाख अउ एक करोड़ रूपिया सरकार हर दे देथे। पन इही कार्यक्रम बर छत्तीसगढ़िया कलाकार ल हजार रूपिया देवत समय सरकार के आँखीं कोती ले पानी निकल जाथे। ये सब छत्तीसगढ़ विरोधी बात मन के जानकारी हमला समाचार पढ़के मिलथे, पन येकर विरोध म हमर जुबान नइ खुलय। का मजबूरी हे भई! हमर? हमर तीर मोबाइल हे। विरोध म सोसल मिडिया म एक लाइन तो जरूर लिख सकथन। फेर नई लिखन, काबर कि हमला केहे गे - ’सबले बढ़िया, छत्तीसगढ़िया’। लिख देबोन त हम खराब बन जाबोन? आयोग से आप किताब छपाय बर अनुदान के मांग करव या कोनो साहित्यिक आयोजन खातिर मदद मांगे बर जावव, अक्सर कम बजट के बात सुने बर मिलथे। सही होही। मोर कहना हे, सरकार द्वारा फिल्मी कलाकार मन ल करोड़ो रूपिया देय जा सकथे पन आयोग बर पइसा के अंकाल पर जाथे।
2. आमदनी ले जादा महत्वपूर्ण होथे कि वोला खरचा कइसे करन। आयोग हर अपन बजट के खरचा करत समय ये बात ल धियान म काबर नइ रखय? आयोग के प्रांतीय सम्मेलन के रेवाटेवा ल पीछू छै साल ले देखत आवत हन। का हासिल होथे? आयोग ल मिलनेवाला बजट के खरचा कइसे होय? मोर सुझाव हे - छत्तीसगढ़ के हर जिला म कतरो साहित्यिक संस्था संचालित होवत हें। येमा कुछ मन हर रजिस्टर्ड हें अउ अधिकांश मन हर अनरजिस्टर्ड हें। उदाहरण बर मंय हर आपके इही संस्था के नाम लेवत हंव। ये सब संस्था मन अपन-अपन जघा, अपन-अपन संसाधन के जरिया आयोगेच के उद्देश्य मन ल पूरा करे के काम करत हें। इंकर कार्यक्रम मन म बहुत सार्थक चर्चा होथे। इंकर काम हर काफी रचनात्मक होथे। आयोग हर इंकर सहयोगी बनंय। इन संस्था मन के सूची बनावंय। इंकर अध्यक्ष मन संग मिल के सालभर के साहित्यिक कार्यक्रम के कैलेडंर बनावंय। अउ एक जघा प्रांतीय सम्मेलन न करके पूरा राजभर म अलग-अलग जघा कार्यक्रम करंय। मोला सौ परसेंट उम्मीद हे, प्रांतीय सम्मेलन म जउन काम होथे, वोकर ले सौ गुना जादा, सार्थक, रचनात्मक अउ उद्देश्यपूर्ण काम हो सकही। संसाधन के कमी हर पूरा होही। बजट के जादा अच्छा ढंग ले उपयोग होही। मंय पूछथंव, आयोग कना प्रदेश के रजिस्टर्ड अउ अनरजिस्टर्ड ये साहित्य समिति अउ परिषद् के सूची हे का?
3. विचारधारा के कमी - हम जम्मों साहित्यकार मन अपन-अपन स्तर म गजब के लेखन काम करत हन। पन हमर लेखन म समकालीन साहित्य के विशेषता देखे बर नइ मिलय। येकर कारण हरे, हमर लेखन म विचारधारा के कमी हे, जेकर कारण से हमला लेखन के सही दिशा नइ मिल पाय। आयोग हर स्थानीय साहित्यिक संस्था मन ले जुड़ के, या वोमन ल अपन ले जोड़ के काम करही तभे अइसन साहित्यकार मन ल वैचारिक रूप ले प्रशिक्षित करे जा सकही। दुख के बात हे, ’’बमलई म चढ़, मुनगा ल चुचर, इही ल कथे छत्तीसगढ़।’’ छत्तीसगढ़ अउ छत्तीसगढ़िया मन के अइसन परिभाषा गढ़नेवाला आदमी हर आयोग के कर्ता-धर्ता बनही त वो हर हमला विचारधारा के नाम म का देही? समझव। बड़े सवाल ये हे कि प्रगतिशील विचारधारा के साहित्यकार मन आयोग के कार्यक्रम सेे काबर नइ जुड़ंय?
4. भाषा हर लोक के रचना हरे। संसार के कोनो भाषा के निर्माण ल साहित्यकार मन कि व्याकरणाचार्य मन हर नइ करे हें। भाषा के मानकीकरण करना भाषा के गति अउ विकास म बाधा परे के समान हरे। पन भाषा के साहित्यिक प्रयोग म एक रूपता लाय खातिर कुछ उपाय, कुछ प्रयास करना मोला जरूरी लागथे। उदाहरण खातिर - कुछ अव्यय (अविकारी शब्द) अउ परसर्ग (विभक्ति) मन के मनमाना उपयोग होवत हें, एके ठन अव्यय के एक ले जादा रूप प्रचलित हे, जइसे - नइ अउ नई, येमा कोनो एक ठन ल मान्यता मिलना चही। अइसने अउ कतरो काम हे, जउन ल सुलझाय खातिर आयोग ह भाषा विज्ञानी अउ भाषा के जानकार, साहित्यकार मन के समिति बना के कोनो उपाय निकाल सकथे। अइसे पता चले हे कि अइसने एक ठन काम डाॅ. अिनय पाठक हर अपन कार्यकाल म बिलासपुर म करिन हे, पन वोकर नतीजा का निकलिस, हमला पता नइ हे।
-जोहर-
कुबेर
सदस्यता लें टिप्पणियाँ भेजें (Atom)


text:
1የእግዚአብሔርና የጌታ የኢየሱስ ክርስቶስ አገልጋይ የሆነው ያዕቆብ፤
ለተበተኑ ለዐሥራ ሁለቱ ነገዶች፤ ሰላም ለእናንተ ይሁን።
መከራና ፈተና
2ወንድሞቼ ሆይ፤ ልዩ ልዩ መከራ ሲደርስባችሁ እንደ ሙሉ ደስታ ቍጠሩት፤ 3ምክንያቱም የእምነታችሁ መፈተን ትዕግሥትን እንደሚያስገኝ ታውቃላችሁ። 4ምንም የማይጐድላችሁ ፍጹማንና ምሉኣን እንድትሆኑ ትዕግሥት ሥራውን ይፈጽም። 5ከእናንተ ማንም ጥበብ ቢጎድለው፣ ሳይነቅፍ በልግስና ለሁሉም የሚሰጠውን እግዚአብሔርን ይለምን፤ ለእርሱም ይሰጠዋል። 6ዳሩ ግን ሳይጠራጠር በእምነት ይለምን፤ ምክንያቱም የሚጠራጠር ሰው በነፋስ እንደሚገፋና እንደሚናወጥ የባሕር ማዕበል ነው። 7ያ ሰው፣ ከጌታ አንዳች ነገር አገኛለሁ ብሎ አያስብ፤ 8እርሱ በሁለት ሐሳብ የተያዘና በመንገዱ ሁሉ የሚወላውል ነው።
9ዝቅ ያለው ወንድም ከፍ በማለቱ ይመካ። 10ባለ ጠጋውም ዝቅ በማለቱ ይመካ፤ እንደ ሣር አበባ ይረግፋልና። 11ፀሓይ በነዲድ ሙቀቷ ወጥታ ሣሩን ታጠወልጋለችና፤ አበባው ይረግፋል፤ ውበቱም ይጠፋል፤ እንዲሁም ባለጠጋ ሰው፣ በዕለት ተግባሩ ሲዋትት ሳለ ይጠፋል።
12በፈተና የሚጸና ሰው የተባረከ ነው፤ ምክንያቱም ፈተናን ሲቋቋም እግዚአብሔር ለሚወዱት የሰጠውን ተስፋ፣ የሕይወትን አክሊል ያገኛል።
13ማንም ሲፈተን፣ “እግዚአብሔር ፈተነኝ” አይበል፤ ምክንያቱም እግዚአብሔር በክፉ አይፈተንም፤ እርሱም ማንንም አይፈትንም፤ 14ነገር ግን እያንዳንዱ የሚፈተነው በራሱ ክፉ ምኞት ሲሳብና ሲታለል ነው። 15ምኞትም ከፀነሰች በኋላ ኀጢአትን ትወልዳለች፤ ኀጢአትም ካደገች በኋላ ሞትን ትወልዳለች።
16የተወደዳችሁ ወንድሞቼ ሆይ፤ አትታለሉ። 17በጎ ስጦታና ፍጹም በረከት ሁሉ ከላይ ከሰማይ ብርሃናት አባት ይወርዳሉ፤ በእርሱ ዘንድ መለዋወጥ ከመዞር የተነሣ የሚያርፍ ጥላም የለም። 18የፍጥረቱ በኵራት እንድንሆን በገዛ ፈቃዱ በእውነት ቃል ወለደን።
ሰምቶ በሥራ ላይ ማዋል
19የተወደዳችሁ ወንድሞቼ ሆይ፤ ይህን አስተውሉ፤ ሰው ሁሉ ለመስማት የፈጠነ፣ ለመናገር የዘገየ፣ ለቊጣም የዘገየ ይሁን፤ 20የሰው ቊጣ የእግዚአብሔርን ጽድቅ አያመጣምና። 21ስለዚህ ርኵሰትንና ተንሰራፍቶ የሚገኘውን ክፋትን አስወግዳችሁ ነፍሳችሁን ማዳን የሚችለውን፣ በውስጣችሁም የተተከለውን ቃል በትሕትና ተቀበሉ።
22ቃሉ የሚናገረውን አድርጉ እንጂ ሰሚዎች ብቻ ሆናችሁ ራሳችሁን አታታልሉ። 23ቃሉን የሚሰማ፣ ነገር ግን የሚለውን የማይፈጽም ሰው ፊቱን በመስተዋት እንደሚያይ ሰው ነው፤ 24ራሱንም አይቶ ይሄዳል፤ ወዲያውም ምን እንደሚመስል ይረሳል፤ 25ነገር ግን ነጻ የሚያወጣውን ፍጹም ሕግ ተመልክቶ የሚጸና፣ የሰማውን የሚያደርግና የማይረሳ ሰው በሥራው የተባረከ ይሆናል።
26አንደበቱን ሳይገታ፣ ልቡን እያሳተ ሃይማኖተኛ ነኝ የሚል ሰው፣ ራሱን ያታልላል፤ ሃይማኖቱም ከንቱ ነው። 27በእግዚአብሔር አብ ፊት ንጹሕና ነውር የሌለበት ሃይማኖት ይህ ነው፤ ወላጆቻቸው የሞቱባቸውን ልጆችና ባሎቻቸው የሞቱባቸውን ሴቶች በችግራቸው መርዳትና ከዓለም ርኵሰት ራስን መጠበቅ ነው።
1परमेसर अऊ परभू यीसू मसीह के सेवक याकूब कोति ले, ए चिट्ठी ओ बारह गोत्र के मनखेमन ला लिखे जावत हवय, जऊन मन संसार म एती-ओती बगर गे हवंय। तुमन जम्मो झन ला जोहार मिलय1:1 “बारह गोत्र” के मतलब जम्मो मसीही या यहूदी मसीही मन हो सकथे।।
लोभ अऊ परिछा
2हे मोर भाईमन, जब तुम्हर ऊपर नाना किसम के परिछा आथे, त एला बड़ आनंद के बात समझव, 3काबरकि तुमन जानत हव कि तुम्हर बिसवास के परखे जाय ले तुम्हर धीरज ह बढ़थे। 4पर धीरज ला अपन काम करन देवव कि तुमन पूरा अऊ सिद्ध हो जावव अऊ तुमन म कोनो बने बात के कमी झन रहय।
5कहूं तुमन ले कोनो म बुद्धि के कमी हवय, त ओह परमेसर ले मांगय, जऊन ह बिगर गलती देखे, जम्मो झन ला खुला मन ले देथे अऊ एह ओला दिये जाही। 6पर ओह बिसवास के संग मांगय अऊ ओकर मन म कुछू संका झन रहय, काबरकि संका करइया ह समुंदर के लहरा के सहीं अय, जऊन ह हवा ले एती-ओती बहथे अऊ उछलथे। 7अइसने मनखे ह ए झन सोचय कि ओला परभू ले कुछू मिलही। 8ओह दुचित्ता मनखे ए अऊ ओह अपन जम्मो काम म चंचल ए।
9गरीब आदमी ए बात के घमंड करय कि ओह परमेसर के नजर म बड़े अय। 10अऊ धनवान मनखे ह खुस होवय कि परमेसर ह ओला दीन-हीन करे हवय। काबरकि ओह जंगली फूल सहीं खतम हो जाही। 11जब सूरज ह निकरथे, त अब्बड़ घाम पड़थे अऊ पौधा ला सूखा देथे; ओकर फूल ह झर जाथे अऊ ओकर सुघरपन ह खतम हो जाथे; ओहीच किसम ले, धनवान घलो अपन काम ला करत नास हो जाही।
12धइन ए ओ मनखे, जऊन ह जिनगी के परिछा म डोले नइं; काबरकि ओह चोखा निकरके जिनगी के ओ मुकुट ला पाही याने कि सदाकाल के जिनगी पाही, जेकर वायदा परभू ह अपन मया करइयामन ले करे हवय। 13जब काकरो परिछा होथे, त ओह ए झन कहय कि मोर परिछा परमेसर ह करत हवय, काबरकि न तो खराप बात ले परमेसर के परिछा हो सकथे अऊ न ही ओह काकरो परिछा खुद करथे।
14पर हर एक मनखे अपनेच खराप ईछा के कारन फंसथे अऊ परिछा म पड़थे। 15तब खराप ईछा ह बढ़के पाप ला जनमथे अऊ जब पाप ह बढ़ जाथे, त मनखे के आतमिक मिरतू हो जाथे।
16हे मोर भाईमन, भोरहा म झन रहव। 17काबरकि हर एक बने अऊ उत्तम बरदान स्वरग ले आथे अऊ परमेसर ददा, जऊन ह अंजोर ला बनाईस, ओकर कोति ले, ए बरदान ह मिलथे, अऊ ओह बदलत छइहां सहीं नइं बदलय। 18ओह अपन ईछा ले हमन ला सुघर संदेस के दुवारा नवां जिनगी दीस, ताकि हमन परमेसर बर ओकर बनाय जम्मो चीजमन ले अलग करे जावन।
सुनव अऊ करव
19हे मोर भाईमन, ए गोठ ला तुमन जान लेवव: हर एक मनखे पहिली धियान देके सुनय अऊ धीर धरके बोलय अऊ तुरते गुस्सा झन होवय। 20काबरकि मनखे के गुस्सा ह परमेसर के धरमीपन नइं लाने सकय। 21एकरसेति जम्मो गंदगी अऊ बईरता ला छोंड़ देवव, अऊ दीन-हीन होके ओ बचन ला गरहन कर लेवव, जऊन ह तुम्हर हिरदय म बोय गे हवय अऊ तुम्हर उद्धार कर सकथे। 22पर बचन के मुताबिक चलइया बनव अऊ बचन के सिरिप सुनइया बनके अपन-आप ला धोखा झन देवव। 23जऊन ह बचन ला सुनथे अऊ ओकर मुताबिक नइं चलय, त ओह ओ मनखे सहीं अय, जऊन ह अपन चेहरा ला दरपन म देखथे। 24अऊ ओह अपन-आप ला देखके चल देथे अऊ तुरते भुला जाथे कि ओह कइसने दिखथे। 25पर जऊन मनखे ह ओ सिद्ध कानून ऊपर धियान लगाथे, जऊन ह हमन ला सुतंतर करथे, ओ मनखे ह अपन काम म एकरसेति आसिस पाही, काबरकि ओह सुनके भूलय नइं, पर ओकर मुताबिक चलथे।
26कहूं कोनो अपन-आप ला धारमिक समझथे अऊ अपन जीभ ला अपन बस म नइं रखय, त ओह अपन-आप ला धोखा देथे अऊ ओकर धरम ह बेकार ए। 27हमर परमेसर ददा के नजर म सही अऊ बने धरम ए अय कि दुःख म अनाथ अऊ बिधवामन के देख-रेख करय, अऊ अपन-आप ला संसार के बुरई ले अलग रखय।


text:
हमर राम जी ठेठवार बइहाय हवे, बिहनिया ले तेंदुंसार के लौड़ी धर के किंजरत हे। मैं हां टेसन कोती जात रहेवं त भेंट पाएंव। सोचेंव के बिहनियाच ले मिल गे साले हां पेरे बर। महुं कलेचुप रेंगत रहेंव, झन देखे कहिके, फ़ेर देख डारिस बु्जा हां।
"महाराज! पाय लागी, रुक देंवता रुक, गोड़ ला धरन दे।" अइसने कहिके गोड़ ला धर लिस लुवाठ हा।
"खुस राह, जय हो, राम जी, कैसे बिहनियाच-बिहनिया ले भट्ठी डहार आगे"
"का बताओं महाराज! हमर घर मेरन एक झिन मास्टर रेहे बर आए हवे, बने पढे लिखे होशियार हे, ओखरे चक्कर मा पर गेंव, अलहन होगे महाराज-तिंही कुछु कर त मोर संसो हां हेरावे"
"अरे गोड़ ला त छोड, जम्मो हां देखत हे साले, बिहनिया ले दारु पी के फ़जीता करत हस"
"नई छोडवं गोड़ ला, पहिली मोर गोठ ला सुन, अउ मोर समस्या ला दूर कर"
"छोड साले गोड़ ला, तमासा लगाए हस टेसन मा, गोड़ ला छोडबे त सुनहुं मे हां" अइसे कहेवं त मानिस बुजा अउ गोड़ ला छोडिस।"
"का बताओं महाराज! पंदराही पहिले मास्टर हां पेपर पढत रहिसे त मैं पुछ डारेव काय पढत हस गुरुजी कहिके। त गुरुजी किहिस-"राम जी तोरे लायक बुता हवे, तोर डेरी मा एक ले एक बने सुंदर भैंसी हवे अउ बने बम्बई मा भैंसी मन के ब्रह्माण्ड सुंदरी प्रतियोगिता होवत हवे, तहुं अपन एको ठिक भैंसी ल साज संवार के भेज दे, जीत जाही त बने इनाम मिलही, पेपर मा तोर अउ भैंसी के फ़ोटो छपही, बने डेरी के गिराहकी बढ जही, तोला चंडी बांटे ला नइ लागे जम्मों हां इंहच्चे ले आ के दुध ले जाही।"
"त फ़ेर काय होइस गा-आघु बता मोला तुरते जाना हे, गोठ ला लमा झन जजमान अवैइया हे।"
"मास्टर ला पुछेंव त उहां जाए बर काय करे ला लागही, त ओहां बताईस तोर भैंसी ला बने धो मांज के रखे कर 10-15 दिन मा एकदमें चिकना जाही, मोर जमना मुर्रा भैंसी हवे, बने कर्रु-कर्रु आंखी के, कटारी नैना, देखथे तौने हां दीवाना हो जाथे, बने रोज बिहनिया अउ संझनिया फ़ेयर अन्ड लवली चुपरंव, बने गोरियागे रहिस। तहां ओ ला बम्बई पठोएं बरातु संग। कहिथे के ब्रह्माण्ड सुंदरी बने बर जाथे तेखर संग एक ठिक मनेजर घला पठोए ला लागथे, ओखर देख रेख जतन करे बर। बरातु हां ओखर पानी कांजी के बेवस्था करही, अउ एक ठिक झोलंगा पेंट, काय कहिथे टुरा मन, बरमुड़ा, हां! बरमुड़ा तैसने घला सिलाए हवे। कांहि स्टेजे मा छर्रा मार के पुंछी ला हला दिस त हो गे सत्यानाश । अब भैंसी हां त चल दिस महाराज ।
"ले बने होगे, इनाम झोंक के आही त उही पैसा दु-चार ठिक भैंसी अउ बिसा लेबे। त एमा काय संसो होगे तोला।"
"तैंहा संसो कहत हस, मोर जीव परान छुटत हे, हमर नाती हां पढैया हवे, ओ हां बताइस के जौन हां ए सुंदरी प्रतियोगिता मा चल देथे तौन हा, लहुट के नइ आवै, मनेजरे संग मसक दे थे। अउ उंहा त रंग-रंग के पड़वा अउ भैंसा आथे, कहीं काखरो संग मसक दिस त मोर काय होही। अउ लहुट के आगे त दुहाय नहीं, फ़िगर खराब हो जाही कहिथे। अब बता काला फ़िगर कहि्थे तेला मैं काय जानवं। जब ले सुने हंव अइसने तब ले बुध हां काम नई करत हे पी-पी के गिंजरत हंव अउ तोला खोजत रहेंव।
"त एमा मै काय कर सकथौं?"
"तैंहा महाराज बम्बई आत-जात रहिथस, मोर भैंसी ला लहुटा देतेस, मोला नई बनाना हे ब्रह्माण्ड सुंदरी, हाय मोर जमना! तोर जाए ला कोठा पर गे हे सुन्ना। ला दे महाराज मोर जमना ला, आही त ओखर बर 10किलो फ़ेयर एन्ड लवली अउ 5किलो लिपिस्टिक बिसाहुं, भले कर्जा हो जाही फ़ेर ओखर गोल्डन फ़ेसियल करवाहुं,बने आई ब्रो ला कमान कस बनवाहूँ, एक दम सजाहुं भगवान, एक दम सजाहुं।
"ले सुन डरेवं तोर गोठ ला, जा घर जा, मैं हां तोर जमना ला लाए के उदिम करत हंव, अउ बिहनिया ले पी-पी के झन किंजर, बने जा के सुत। तोर जमना हां आ जाही।"
"ले मैं जात हंव महाराज, फ़ेर मोर जमना हां दुहाय नहीं कहिथे, इंहा रिहिस त दु टैम के 15 किलो दुहात रहिसे, एकदमे नुकसान हो जाही गा।"
"भैंसी चाहे कोठा के होय या ब्रह्माण्ड सुंदरी, ओ हां जिहां रही उहां ओला दुहायच ला परही। इंहा त तैं एके झन दुहैया हस, बाहिर मा त नाहना डोरी धर के अड़बड़ पहाटिया मन गिंजरत रहिथे, कौनो भैंसी पातेन त दुहतेन, ले तैं जा महुं जात हवं, मोरो जजमान के आए के बेरा होगे हे।" अइसे कहीके महुं रेंग देंव।---


text:
जल, जंगल अउ जमीन बर हक पाय के खातिर छै आगर तीन कोरी साल ले वनवासी मन एकता परिषद के बैनर तले लड़ाई लड़त आवत हे। ओकर मन के आंदोलन शांतिपूरवक चलत हे, इही आसा मं के कभू न कभू ओमन ला नियाव मिलही। ये बीच कतको सरकार अइन अउ गिन, सबो झन ल कुरसी मिलिस तहां ले सत्ता सुख मं भुलागे। वनवासी मन ठेंगवा चाटत रहिगे।
पानी सिर ले ऊपर तब चढग़े जब दोखहा सरकार मन जल, जंगल अउ जमीन ला झटके ले धर लीन। बरपेली करके वनवासी मन के हक के चीज ल नंगा के बड़े-बड़े उद्योगपति, धनपति, मंत्री, नेता अउ नौकरशाह मन करा बेचे के उदीम शुरू कर दीन। वनवानी बेघरबार होय ले धर लीन, जौन आदिवासी, गरीब किसान अउ मजदूर अपने घर, जमीन ला नइ छोड़े के जिद करिन तेन मन ला पुलिस के डंडा के डर दिखा के छोड़े बर मजबूर करे लगिन। जदा जिद करइया मन के घर-दुआर मं आग लगवा दीन। फसल ला गरवा मन ला चरवा दीन, बेटी-बहू संग अनाचार करे ले लग गे। अइसन दुख ला सह नइ सकिन आदिवसाी मन, तब कतको झन गांव छोड़-छोड़ के भाग गे। ओमन कहां गय, तेकर आज तक पता नइ चलिन। ये हे वनवासी मन बर सरकार के कल्याणकारी कार्यक्रम।
सरकार करोड़ों, अरबों रुपया के योजना बनाथे, वनवासी मन बर, पचासो साल ले अइसन योजना बनथे, फेर धरातल मं जाके देखबे तब आदिवासी, किसान, गरीब अउ मजदूर के हालत जइसने के तइसने हे। तब ये सवाल उठथे, के ओ योजना के रकम कहां जाथे, कोन डकारथे? का सरकार एला नइ जानय? अइसे तो नहीं के मंतरी-संतरी, सांसद, विधायक, नौकरशाह जतका नीचे स्तर के सब करता-धरता हे उकरे मन के बीच मं बंदरबांट हो जाथे। कतेक सुग्घर हमर परजातांतरिक सरकार हे, हितवा-पिरवा हे आम जनता के?
चुनाव के बखत आथे तहां ले इही मन अपना मतदाता (जनता) मन करा आगे हाथ जोड़-जोड़ के कहिथे- तुहीं मन हमर मुलुक के मालिक हौ, माई-बाप अउ दाई-ददा हौ। खियाल रखिहौ, एको ठन वोट खराब झन जाय। कतेक लइका मन असन करलई करथे, कोनो-कोनो मन तो पाय-लगे ल धरथे, जन-मना सिरतोन मं ऐमन हमर पिरित के हें। अउ जब जीत के रायपुर, भोपाल, दिल्ली, पहुंच जथे, तहां ले लहुट के कभू गांव नइ आवयं, नइ झांकय, मतदाता मन ला के ओमन कइसन राहत होही, खात-पियत होही, रोजगार धंधा चलत हे के नहीं। काम-धंधा नइ मिलनय तब पलायन कर जाथे। आन-आन परदेस मं जिहां रोजगार के अवसर दीखथे। कोरोना काल मं दीखिस के कहां-कहां ले मनखे मन भटकत नइ अइन, जौन मन कमाय-खाय बर गये रिहिन हे।
ये हे पचास-साठ साल के किसान, मजदूर, गरीब आदिवासी मन के जिंदगी के लेखा-जोखा। बेशरम सरकार मन ये वनवासी मन के हक के रकम ला डकार डरिन, खा डरिन। ओकर नुमाइन्दा मन के बड़े-बड़े उद्योग, कारखाना चलत हे, देश ला कोन काहय, विदेश तक मं कारोबार फइलगे हे। अरबपति, खरबपति मन के संख्या बढ़त जात हे। अउ गरीबी के स्तर दिनोंदिन घटत जात हे। कोन हे गरीब मन के देखइया-सुनइया? सब सरकार गरीब के नांव लेथे, ओकर मन के रोम-रोम मं, मुख मं गरीब के भाखा बसे हे, फेर करनी कुछु दूसर होथे।
कंगाल होगे हे, ये देश के किसान, मजदूर अउ आदिवासी। एकर मन के जमीन, जायदाद ला झटके के युद्ध स्तर मं गांव-गांव मं अभियान चलत हे। उद्योगपति, धन्नासेठ, मंतरी-संतरी अउ नौकरशाह मन के एजेंट गांव-गांव किंजरत मिल जाही अउ कोकड़ा (बगुला) असन ताकत रहिथे के कोन जमीन, अउ घर बेचइया हे। जइसे पता चलथे झपट परथे, चील-कउंआ बरोबर। गिंधिया डरथे अउ कहिथे- मैं लेहौं जादा कीमत मं तोर जमीन ला। निरनय नइ ले पायवं किसान, आदिवासी अउ ओकर मन के फांदा मं फंसके जमीन ला गंवा डरथे, सदा दिन बर।
एमन काबर बेचथे अपन जमीन, का करहीं जमीन बेचके, कहां जांही, का करही? पटवारी रिकार्ड के सरकार सर्वे करवावय, तब पता चलही, पच्चीस-तीस साल के भीतर हजारों एकड़ पुश्तैनी जमीन किसान, आदिवासी मन के हाथ ले निकले बड़े तबका के हाथ मं चले गे हे। किसान, आदिवासी, हरिजन सब भूमिहीन होवत जात हे। अइसन सरलग कहूं चलत रइही तब का होही भगवाने मालिक हे।
लगथे ये सरकार गरीब, मजदूर, आदिवासी अउ किसान मन के सरकार नइ होवय, कोनो खास वर्ग के सरकार हे जौंन ओकरे मन के सुख-दुख, भलई, अउ काम-धंधा के चिंता म दिन-रात बड़े रहिथे। ओ साल देखने, कइसे छत्तीसगढ़ सरकार आदिवासी, किसान मन के जमीन ला बिना ओकर मन के मरजी के बरपेली हथिया के कोनो उद्योगपति के नांव करइया रिहिसे, आदिवासी किसान मजदूर मन केक विरोध अउ आंदोलन करिन, राजनीतिक दल मन घला ये आंदोलन मं संग दीस, तब ओ जमीन ला लहुटाय बर राजी होइस। हिां का सरकार हे, बरपेली ककरो जमीन, घर-दुआर ला डलहौजी कस छीना-झपटी करहीं। अंगरजे अउ तुंहर मं अंतर फेर का रहिगे?
ओ सरकार तो जंगल, जमीन, पहाड़ अउ सरोवर ला घला बेच-बेच के धन बटोरे हे, कुबेर बने के सपना ला पूरा करे हे, अपन दोंदर ला भरे हे। ऊपर वाले करा देर हे अंधेर नइहे, अति के अंत एक दिन होबे करथे। चर्रस ले एक दिन ओर सरकार के तखता पलटगे। अइसे मुड़भसरा गिरिस के माड़ी-कोहनी छोलागे, ओकर दरद आज ले नइ गे हे।
उही जल, जंगल अउ जमीन पाय खातिर अपने अधिकार के लड़ाई आदिवासी, किसान,म जदूर मन लड़त आवत हे, ओकर मन के संघर्ष सरलग चलत हे। नियाव अउ शांति बर एक सौ बीस गांव के वनवासी मन अभी हाल मं नौ-दस दिन पदयात्रा करके धमतरी जिला (छत्तीसगढ़) पहुंचे रिहिन हे। एकता परिषद के बैनर तले एक मन के आंदोलन चलत हे। इहां गांधी चौक मं सभा करके अपन अधिकार ला पाये खातिर हल्ला बोलिन, ये एकता परिषद गत तीन दशक ले दलित, किसान, मजदूर अउ आदिवासी मन के भलई खातिर काम करत हे। सभा मं ऐलान गिस के धमतरी मं अइसने अउ दुबारा बड़े रैली करे जाही।
(परमानंद वर्मा वरिष्ठ पत्रकार हैं, आलेख में लिखे विचार उनके निजी हैं.)
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.


text:
ኢየሱስ ወደ ሰማይ ዐረገ
1ቴዎፍሎስ ሆይ፤ ኢየሱስ ለማድረግና ለማስተማር የጀመረውን ሁሉ ቀደም ባለው መጽሐፌ ጽፌልሃለሁ፤ 2ይኸውም እስከ ዐረገበት ቀን ድረስ ለመረጣቸው ሐዋርያት በመንፈስ ቅዱስ አማካይነት የሰጣቸው ትእዛዝ ነው። 3ከሕማማቱም በኋላ ራሱ ቀርቦ ሕያው መሆኑን፣ ለእነዚሁ በብዙ ማስረጃ እያረጋገጠላቸው አርባ ቀንም ዐልፎ ዐልፎ እየታያቸው ስለ እግዚአብሔር መንግሥት ነገራቸው። 4ከእነርሱም ጋር በማእድ ተቀምጦ ሳለ እንዲህ ሲል አዘዛቸው፤ “ከኢየሩሳሌም አትውጡ፤ ነገር ግን እኔ ስናገር የሰማችሁትን፣ አብ የሰጠውን ተስፋ ጠብቁ፤ 5ዮሐንስ በውሃ አጥምቆ ነበርና፣ እናንተ ግን ከጥቂት ቀን በኋላ በመንፈስ ቅዱስ ትጠመቃላችሁ።”
6እነርሱም ተሰብስበው ሳሉ፣ “ጌታ ሆይ፤ የእስራኤልን መንግሥት መልሰህ የምታቋቁምበት ጊዜው አሁን ነውን? ብለው ጠየቁት።
7እርሱም እንዲህ አላቸው፤ “አብ በገዛ ሥልጣኑ የወሰነውን ጊዜ ወይም ወቅት ማወቁ ለእናንተ አልተሰጣችሁም፤ 8ነገር ግን መንፈስ ቅዱስ በእናንተ ላይ በሚወርድበት ጊዜ ኀይልን ትቀበላላችሁ፤ በኢየሩሳሌም፣ በይሁዳና በሰማርያ ሁሉ፣ እስከ ምድር ዳርቻ ድረስ ምስክሮቼ ትሆናላችሁ።”
9ይህን ካለ በኋላ እያዩት ወደ ላይ ዐረገ፤ ደመናም ከዐይናቸው ሰወረችው።
10እርሱም በሚሄድበት ጊዜ ትኵር ብለው ወደ ሰማይ ሲመለከቱ፣ እነሆ፤ ነጫጭ ልብስ የለበሱ ሁለት ሰዎች ድንገት አጠገባቸው ቆሙ፤ 11እንዲህም አሏቸው፤ “እናንት የገሊላ ሰዎች ሆይ፤ ወደ ሰማይ እየተመለከታችሁ እዚህ የቆማችሁት ለምንድን ነው? ይህ ከእናንተ ዘንድ ወደ ሰማይ ሲያርግ ያያችሁት ኢየሱስ፣ ልክ ወደ ሰማይ ሲወጣ እንዳያችሁት በዚሁ ሁኔታ ይመለሳል።”
ማትያስ በይሁዳ ምትክ ተመረጠ
12ከዚያም ደብረ ዘይት ከተባለው ተራራ ወደ ኢየሩሳሌም ተመለሱ፤ ይህም ተራራ ከኢየሩሳሌም የሰንበት መንገድ ያህል1፥12 አንድ ሺህ አንድ መቶ ሜትር ገደማ ነው። ይርቅ ነበር። 13ወደ ከተማዪቱም በገቡ ጊዜ ወደሚኖሩበት ሰገነት ወጡ፤ እነዚህም ጴጥሮስ፣ ዮሐንስ፣ ያዕቆብ፣ እንድርያስ፣ ፊልጶስ፣ ቶማስ፣ በርተሎሜዎስ፣ ማቴዎስ፣ የእልፍዮስ ልጅ ያዕቆብ፣ ቀናኢ የተባለው ስምዖንና የያዕቆብ ልጅ ይሁዳ ነበሩ። 14እነዚህ ሁሉ ከሴቶቹና ከኢየሱስ እናት ከማርያም ጋር እንዲሁም ከወንድሞቹ ጋር በአንድ ልብ ሆነው ያለ ማቋረጥ ተግተው ይጸልዩ ነበር።
15በእነዚያም ቀናት፣ ጴጥሮስ መቶ ሃያ በሚሆኑ ወንድሞች1፥15 ወይም አማኞች መካከል ቆሞ፣ 16እንዲህ አለ፤ “ወንድሞች ሆይ፤ ኢየሱስን ለያዙት ሰዎች መሪ ስለ ሆናቸው ስለ ይሁዳ፣ መንፈስ ቅዱስ አስቀድሞ በዳዊት አፍ የተናገረው የመጽሐፉ ቃል መፈጸም ስላለበት፣ 17እርሱ ከእኛ እንደ አንዱ ተቈጥሮ በዚህ አገልግሎት የመሳተፍ ዕድል አግኝቶ ነበር።”
18ይህ ሰው ስለ ክፉ ሥራው በተከፈለው ዋጋ መሬት ገዛ፤ በዚያም በግንባሩ ተደፍቶ ሰውነቱ እመካከሉ ላይ ፈነዳ፤ ሆድ ዕቃውም ተዘረገፈ፤ 19ይህም በኢየሩሳሌም በሚኖሩት ሁሉ ዘንድ ተሰማ፤ መሬቱም በቋንቋቸው ‘አኬልዳማ’ ተብሎ ተጠራ፤ ትርጓሜውም ‘የደም መሬት’ ማለት ነው።
20ጴጥሮስም በመቀጠል እንዲህ አለ፤
“በመዝሙር መጽሐፍ፣
‘መኖሪያው ባዶ ትሁን፤
የሚኖርባትም ሰው አይገኝ’ ደግሞም፣
‘ሹመቱን ሌላ ሰው ይውሰደው’ ተብሎ ተጽፎአል።
21ስለዚህ ጌታ ኢየሱስ በመካከላችን በገባበትና በወጣበት ጊዜ ሁሉ፣ ከእኛ ጋር ከነበሩት መካከል አንድ ሰው መምረጥ ያስፈልጋል፤ 22ይኸውም፣ ከዮሐንስ ጥምቀት ጀምሮ ኢየሱስ ከእኛ ተለይቶ እስካረገበት ቀን ድረስ የነበረ መሆን አለበት፤ ምክንያቱም ከእነዚህ ሰዎች አንዱ ከእኛ ጋር የትንሣኤው ምስክር እንዲሆን ያስፈልጋል።”
23ስለዚህ ኢዮስጦስ የሚሉትን፣ በርስያን የተባለውን ዮሴፍንና ማቲያስን ሁለቱን አቀረቡ፤ 24እንዲህም ብለው ጸለዩ፤ “ጌታ ሆይ፤ አንተ የሰውን ሁሉ ልብ ታውቃለህ፤ ከእነዚህ ከሁለቱ መካከል የመረጥኸውን ሰው አመልክተንና 25ይሁዳ ወደ ገዛ ራሱ ስፍራ ትቶት በሄደው በዚህ አገልግሎትና በሐዋርያዊነት ቦታ ላይ ሹመው።” 26ከዚያም ዕጣ ጣሉላቸው፤ ዕጣውም ለማትያስ ወጣ፤ እርሱም ከዐሥራ አንዱ ሐዋርያት ጋር ተቈጠረ።
यीसू के स्वरगारोहन
1हे थियुफिलुस, मेंह अपन पहिली किताब म ओ जम्मो गोठ के बारे म लिखे हवंव, जऊन ला यीसू ह अपन सेवा के सुरूआत ले करे अऊ सिखोय रिहिस, 2जब तक कि ओह पबितर आतमा के सामरथ ले प्रेरितमन ला, जऊन ला ओह चुने रिहिस, हुकूम नइं दे लीस अऊ परमेसर के दुवारा स्वरग म नइं उठाय गीस। 3यीसू ह दुःख सहे के बाद, ए मनखेमन ला दिखिस अऊ बहुंत अकन पक्का सबूत दीस कि ओह जीयत हवय। ओह चालीस दिन तक ओमन ला दिखाई देते रिहिस अऊ परमेसर के राज के बारे म बताते रिहिस। 4एक बार, जब ओह ओमन के संग खाना खावत रिहिस, त ओह ओमन ला ए हुकूम दीस, “यरूसलेम सहर ला झन छोड़व, पर ओ बरदान के बाट जोहव, जेकर वायदा मोर ददा ह करे हवय अऊ जेकर बारे म तुमन मोर ले सुने हवव। 5यूहन्ना तो पानी ले बतिसमा दीस, पर थोरकन दिन के बाद, तुमन पबितर आतमा ले बतिसमा पाहू।”
6जब ओमन जुरिन त यीसू ले पुछिन, “हे परभू, का तेंह इही घड़ी इसरायलीमन ला राज ला लहुंटा देबे?”
7यीसू ह ओमन ला कहिस, “ओ बेरा या तारिख ला, जऊन ला ददा ह अपनेच अधिकार म रखे हवय, तुमन के जाने के काम नो हय। 8पर जब पबितर आतमा तुम्हर ऊपर आही, त तुमन सक्ति पाहू; अऊ यरूसलेम म, अऊ जम्मो यहूदा अऊ सामरिया म, अऊ धरती के छोर तक तुमन मोर गवाह होहू।”
9ए जम्मो बात कहे के बाद, यीसू ह ओमन के देखते-देखत परमेसर के दुवारा स्वरग म उठा लिये गीस, अऊ एक बादर ह ओला ओमन के आंखी ले छिपा लीस।
10जब ओमन यीसू के जावत बेरा ऊपर अकास कोति देखत रिहिन, त अचानक दू झन मनखे सफेद कपड़ा पहिरे ओमन के बाजू म ठाढ़ हो गीन, 11अऊ ओमन कहिन, “हे गलील के मनखेमन, तुमन काबर अकास कोति देखत इहां ठाढ़े हवव? एही यीसू, जऊन ह तुमन करा ले स्वरग म उठा लिये गीस, ओहीच ढंग ले ओह फेर आही, जऊन ढंग ले ओला तुमन स्वरग कोति जावत देखे हवव।”
यहूदा इस्करियोती के बदले म नवां प्रेरित मत्तियाह
12तब चेलामन जैतून पहाड़ ले यरूसलेम सहर लहुंट गीन। ए पहाड़ ह यरूसलेम ले एक बिसराम दिन के चलई के दूरिहा म हवय1:12 यहूदी कानून के मुताबिक एक मनखे ला बिसराम के दिन म करीब एक किलोमीटर चले के अनुमती रिहिस।। 13जब ओमन यरूसलेम हबरिन, त ओमन ऊपर के कमरा म गीन जिहां ओमन ठहरे रिहिन। उहां ए चेलामन रिहिन – पतरस, यूहन्ना, याकूब, अन्द्रियास, फिलिप्पुस, थोमा, बरतुलमै, मत्ती, हलफई के बेटा याकूब, सिमोन जेलोतेस अऊ याकूब के बेटा यहूदा। 14ए जम्मो झन, अऊ माईलोगन अऊ यीसू के दाई मरियम अऊ ओकर भाईमन के संग एक चित होके पराथना करे म लगे रहंय।
15तब कुछू दिन के बाद, पतरस ह बिसवासीमन के बीच म (ओमन करीब एक सौ बीस झन रिहिन) ठाढ़ होके कहिस, 16“हे भाईमन हो, ए जरूरी रिहिस कि परमेसर के बचन ह पूरा होवय, जऊन ला पबितर आतमा ह दाऊद के मुहूं ले बहुंत पहिली यहूदा के बारे म कहे रिहिस, जऊन ह यीसू के पकड़वइयामन के अगुवा रिहिस। 17ओह हमन के संग गने गीस अऊ ए सेवा के काम म भागीदार होईस।” 18(ओह पाप के कमई ले एक ठन खेत बिसोईस; उहां ओह मुड़ी के भार गिरिस; ओकर देहें ह फाट के खुल गे अऊ ओकर जम्मो पोटा ह बाहिर निकर गीस1:18 मत्ती 27:5 कहिथे कि यहूदा ह अपन-आप ला फांसी चघा लीस। अइसने हो सकथे कि ओह बहुंत ऊपर ले कूदिस अऊ जऊन रस्सी के उपयोग ओह करत रिहिस, ओह टूट गीस अऊ भुइयां म टकराईस, जेकर कारन ओकर देहें ह फाट गे अऊ ओकर पोटा ह बाहिर निकर गीस।। 19यरूसलेम म जम्मो झन एकर बारे म सुनिन, एकरसेति ओमन ओ खेत के नांव अपन भासा म “हकलदमा” रखिन, जेकर मतलब होथे – “लहू के खेत”)।
20पतरस ह आगे कहिस, “काबरकि भजन-संहिता म ए लिखे हवय,
‘ओकर घर ह खाली हो जावय;
ओम कोनो झन रहय, अऊ ओकर सेवा के पद ला कोनो आने ह ले लेवय।’1:20 भजन-संहिता 69:25; भजन-संहिता 109:8
21एकरसेति जतेक दिन तक परभू यीसू ह हमर संग आवत जावत रिहिस, याने कि यूहन्ना के बतिसमा ले लेके यीसू के हमर करा ले ऊपर उठाय जावत तक – जऊन मनखेमन बरोबर हमर संग रिहिन; 22बने होतिस कि ओ मनखेमन ले एक झन ह हमर संग, यीसू के जी उठे के गवाह बन जातिस।”
23एकरसेति ओमन दू झन के नांव लीन, यूसुफ जऊन ला बरसबा कहे जाथे (ओला युसतुस घलो कहे जावय) अऊ दूसर झन मत्तियाह। 24तब ओमन ए पराथना करिन, “हे परभू, तेंह हर एक झन के मन ला जानथस। हमन ला देखा कि ए दूनों म ले कोन ला तेंह चुने हवस 25कि ओह ए प्रेरितई सेवा के पद ला लेवय, जऊन ला यहूदा ह छोंड़के ओ जगह म चले गीस जिहां ओला जाना चाही।” 26तब ओमन दूनों झन के नांव म चिट्ठी डारिन, अऊ चिट्ठी ह मत्तियाह के नांव म निकरिस अऊ ओह गियारह प्रेरितमन के संग म गने गीस।


text:
Nkyia
1Saa krataa yi fi me Paulo a Onyankopɔn fi ne pɛ mu ayɛ me Kristo Yesu somafo no nkyɛn,
Merekyerɛw akɔma ahotefo a wɔte Efeso, Kristo Yesu mu agyidifo:
2Adom ne asomdwoe a efi yɛn Agya Onyankopɔn ne Awurade Yesu Kristo no nka mo.
Honhom Nhyira Wɔ Kristo Mu
3Momma yɛnna Onyankopɔn a ɔyɛ yɛn Awurade Yesu Kristo Agya no ase, efisɛ ɔnam Kristo so de honhom mu nhyira a efi ɔsoro abrɛ yɛn. 4Ansa na Onyankopɔn bɛbɔ wiase no, ɔdɔɔ yɛn na oyii yɛn wɔ Kristo mu sɛ yɛbɛyɛ kronkron a mfomso biara nni yɛn ho wɔ nʼani so. Ofi ɔdɔ mu 5hyɛ too hɔ se, ne pɛ mu no, ɔnam Yesu Kristo so de yɛn bɛyɛ ne mma, 6de akamfo nʼadom a ɛdɔɔso a ɔde akyɛ yɛn kwa wɔ ne Dɔba no mu no. 7Ne mu na yenya ogye a efi ne mogya mu. Ne mu na yenya bɔnefakyɛ nso, sɛnea Onyankopɔn adom mmoroso a 8ɔde nyansa ne ntease nyinaa hwie guu yɛn so no te. 9Onyankopɔn nam nea Kristo yɛe no so ada nʼanwonwakwan no adi akyerɛ yɛn sɛ 10bere a wahyɛ no, ɔbɛboaboa abɔde nyinaa ano, nea ɛwɔ ɔsoro ne nea ɛwɔ asase so ahyɛ ɔbaako a ɔne Kristo no ase.
11Onyankopɔn yɛ nea ɔpɛ bere biara. Ɛno nti na ɔnam Kristo so paw yɛn fii wiase mfiase, 12sɛnea ɛbɛyɛ a yɛn a yedii kan nyaa anidaso wɔ Kristo mu no bɛyɛ nkamfo ahyɛ no anuonyam. 13Saa ara na ɛte wɔ mo ho nso. Bere a motee nokwasɛm a ɛyɛ asɛmpa a ɛmaa mo nkwagye no, mugyee Kristo dii. Wɔde bɔhyɛ Honhom Kronkron no hyɛɛ mo nsow wɔ ne mu. 14Honhom no ma yɛn awerehyɛmu sɛ wɔde nea Onyankopɔn de asie ama ne nkurɔfo no bɛma yɛn. Afei yɛbɛde yɛn ho na wɔbɛkamfo Onyankopɔn ahyɛ no anuonyam.
Aseda Ne Mpaebɔ
15Esiane eyi nti, efi bere a metee gyidi a mowɔ wɔ Awurade Yesu mu ne ɔdɔ a modɔ Onyankopɔn nkurɔfo no, 16minnyaee aseda a mede ma Onyankopɔn wɔ mo ho no da. Mekae mo wɔ me mpaebɔ mu, 17na mibisa yɛn Awurade Yesu Kristo Nyankopɔn, anuonyam Agya no se ɔmma mo Honhom Kronkron no a ɔbɛma mo nyansa na wada Onyankopɔn adi akyerɛ mo, sɛnea ɛbɛyɛ a mubehu no. 18Mesrɛ sɛ mo adwene mu mmue na munhu ne hann no, sɛnea ɛbɛyɛ a mubenya anidaso a ɛno nti ɔfrɛɛ mo no, ne ahonya a ɛwɔ agyapade kronkron a ɛwɔ hɔ ma ahotefo no, 19ne ne tumi a ɛso na biribiara ne no nsɛ ma yɛn a yegye di no. Ɛyɛ saa tumi nwonwaso no ara na ɔdaa no adi 20bere a onyan Kristo fii awufo mu na ɔde no tenaa ne nifa so wɔ ɔsoro ahemman no mu no. 21Saa tumi yi korɔn sen mpanyinni ne tumidi, ahoɔden ne kɛseyɛ, ne dibea biara a wotumi de ma saa bere yi ne bere a ɛbɛba no mu. 22Onyankopɔn de biribiara hyɛɛ Kristo nan ase, na ɔde no ayɛ nneɛma nyinaa ti ama asafo no, 23a ɛne ne nipadua. Ɔno ne nea ɔhyɛ ade nyinaa ma wɔ akwan nyinaa mu.
1में, पौलुस जऊन ह कि परमेसर के ईछा ले मसीह यीसू के एक प्रेरित अंव – इफिसुस सहर के ओ संतमन ला ए चिट्ठी लिखत हंव, जऊन मन मसीह यीसू म बिसवासी मनखे अंय।
2तुमन ला, हमर ददा परमेसर अऊ परभू यीसू मसीह ले अनुग्रह अऊ सांति मिलय।
मसीह म आतमिक आसिस
3परमेसर अऊ हमर परभू यीसू मसीह के ददा के परसंसा होवय, जऊन ह हमन ला स्वरगीय ठऊर म मसीह म हर एक आतमिक आसिस दे हवय। 4काबरकि परमेसर ह हमन ला संसार ला रचे के पहिली मसीह म चुन लीस कि हमन ओकर नजर म पबितर अऊ निरदोस ठहिरन। 5अपन खुसी अऊ ईछा मुताबिक, मया म, ओह पहिलेच ले ए फैसला करे रिहिस कि हमन यीसू मसीह के दुवारा ओकर बेटा बनबो, 6ताकि ओकर महिमामय अनुग्रह के परसंसा होवय, जेला ओह अपन मयारू बेटा म हमन ला मुफत म दे हवय। 7यीसू मसीह म हमन ला ओकर लहू के दुवारा पाप ले मुक्ति मिलिस – याने कि पाप के छेमा परमेसर के बहुंतायत अनुग्रह के मुताबिक होईस, 8जऊन ला ओह जम्मो गियान अऊ समझ सहित हमर ऊपर बहुंतायत ले खरचा करिस। 9अऊ ओह अपन ईछा के भेद ला, अपन सुमति के मुताबिक हमन ला बताईस; जऊन ला ओह मसीह म ठान ले रिहिस। 10ताकि जब समय ह पूरा होही, त परमेसर ह अपन ए योजना ला पूरा करही – याने कि ओह स्वरग म अऊ धरती म जम्मो चीजमन ला एक संग एके झन मसीह के अधिकार म कर दिही।
11परमेसर के योजना के मुताबिक, एह पहिली ले फैसला करे गे हवय कि ओम हमन घलो चुने गे हवन। ओह हर एक चीज ला अपन ईछा के उदेस्य के संग पूरा करथे, 12ताकि हमन जऊन मन कि पहिली मसीह ऊपर आसा रखे रहेंन, ओकर महिमा के इस्तुति के कारन बनन। 13अऊ तुमन घलो मसीह म मिलाय गे रहेव, जब तुमन सत के बचन ला सुनेव, जऊन ह उद्धार के सुघर संदेस अय। ओम, जब तुमन बिसवास करेव, त परतिगियां करे गय पबितर आतमा के मुहर तुमन म लगिस। 14अऊ ए पबितर आतमा ह हमर उत्तराधिकारी बने के गारंटी ए, जब तक कि परमेसर ह ओमन ला जऊन मन ओकर अंय, पाप ले मुक्ति नइं दे देवय, जेकर ले ओकर महिमा के इस्तुति होवय।
धनबाद अऊ पराथना
15एकरसेति, जब ले मेंह परभू यीसू म तुम्हर बिसवास के बारे अऊ जम्मो संत बर तुम्हर मया के बारे म सुने हवंव, 16तब ले मेंह तुमन ला अपन पराथना म सुरता करत, तुम्हर बर धनबाद देवई बंद नइं करे हवंव। 17मेंह हमेसा बिनती करथंव कि हमर परभू यीसू मसीह के परमेसर, महिमा के ददा ह तुमन ला बुद्धि अऊ आतमिक परकासन के आतमा देवय, ताकि तुमन ओला अऊ बने करके जानव। 18मेंह ए घलो पराथना करथंव कि तुम्हर हिरदय के आंखीमन अंजोर होवंय, ताकि तुमन ओ आसा ला जानव, जेकर बर ओह तुमन ला बलाय हवय अऊ ए घलो जानव कि संतमन म ओकर उत्तराधिकार के महिमा के धन का अय, 19अऊ हमन बर जऊन मन कि बिसवास करथन, ओकर अतुलनीय महान सक्ति का अय। ओ सक्ति ह ओकर सक्तिसाली बल के सहीं अय, जऊन ह काम करत हवय, 20जेकर उपयोग ओह तब करिस, जब ओह मसीह ला मरे म ले जियाईस अऊ ओला स्वरगीय ठऊर म अपन जेवनी हांथ कोति बईठाईस। 21मसीह ह जम्मो नियम, अधिकार, सक्ति अऊ परभूता के बहुंत ऊपर हवय अऊ ओह ओ हर एक नांव के ऊपर हवय, जऊन ला कि ए समय या अवइया समय म दिये जा सकथे। 22अऊ परमेसर ह जम्मो चीजमन ला ओकर गोड़ खाल्हे कर दीस अऊ ओला जम्मो चीजमन के ऊपर कलीसिया बर मुखिया ठहिराईस, 23अऊ ए कलीसिया ह ओकर देहें अय अऊ एह ओकर परिपूरनता अय, जऊन ह हर एक चीज ला हर किसम ले पूरा करथे।


text:
छत्तिसगढ़ म बिकसित कई फसल के 12 नवा किस्म ल भारत सरकार दिस मंजुरी
रायपुर। छत्तिसगढ़ के इंदिरा गांधी कृसि विस्वविद्यालय के विकसित बिभिन्न फसल के 12 नवा किस्म ल व्यावसायिक खेती अउ गुनवत्ता बीज उत्पादन बर भारत सरकार के केन्दरीय बीज उपसमिति ह अधिसूचित करे हे। भारतीय कृसि अनुसंधान परिसद के उप महानिदेसक फसल बिज्ञान के अध्यक्षता म केन्दरीय बीज उपसमिति के बइठक आयोजित करे गिस, जेमा कृसि विस्वविद्यालय रायपुर के विकसित चावल के तीन, गेहूं दो, चना एक, सोयाबीन तीन, कुसुम एक अउ अलसी के दु नवा किस्म ल छत्तिसगढ़ अउ देस के दूसर राज्य म व्यावसायिक खेती अउ गुनवत्ता बीज उत्पादन बर अधिसूचित करिस। अवइया बछर म विस्वविद्यालय म बिकसित ये सब्बो नवा किस्म ल व्यावसायिक खेती अउ गुनवत्ता बीज उत्पादन कारयकरम म लेय जाहि।
केन्दरीय बीज उपसमिति ह इंदिरा गांधी कृसि विस्वविद्यालय के बिकसित जउन नवा फसल किस्म ल अधिसूचित करे हे, ओमा धान के तीन नवा किस्म-विक्रम टीसीआर (विक्रम ट्रॉम्बे छत्तीसगढ़ चावल), सीजी जवांफूल ट्रॉम्बे (आरटीआर-31), सीजी बरानी धान-2 (आरआरएफ-105) ल छत्तिसगढ़ बर अधिसूचित करे गिस। गेहूं के नवा किस्म - सीजी-1029 (कनिस्क) ल छत्तीसगढ़, मध्यप्रदेश, गुजरात, राजस्थान के (कोटा अउ उदयपुर संभाग) अउ उत्तर प्रदेस के (झांसी संभाग), हंसा गेहूं (सीजी-1023) ल छत्तिसगढ़ बर अधिसूचित करे गेय हे।
विस्वविद्यालय ह बिकसित चना के नवा किस्म-आरजी 2015-08 (सीजी लोचन चना) कल छत्तिसगढ़ अउ मध्यप्रदेश बर अधिसूचित करे गिस। अइसने ही सोयाबीन के नवा किस्म- आरएससी 11-07 को पुरवी छेतरी (पश्चिम बंगाल, बिहार, झारखण्ड, ओडिशा अउ छत्तीसगढ़, दक्छिनी छेत्र (दक्षिण महाराष्ट्र, कर्नाटक, तेलंगाना, आन्ध्रप्रदेश अउ तमिलनाडु) राज्य बर अधिसूचित करिस। सोयाबीन के किस्म आरएससी-10-46 ल पूरवी छेतरा (पश्चिम बंगाल, बिहार, झारखण्ड, ओड़िशा अउ छत्तिसगढ़), मध्य छेतरा (मध्यप्रदेश, उत्तरप्रदेश के बुंदेलखण्ड छेतरा, राजस्थान, गुजरात, महाराष्ट्र के मराठवाड़ा अउ विदर्भ) छेतरा बर अधिसूचित करे गेय हे। सोयाबीन के नवा किस्म आरएससी-1052 ल (मध्यप्रदेश उत्तरप्रदेश के बुंदेलखण्ड छेतरा, राजस्थान, गुजरात, महाराष्ट्र के मराठवाड़ा अउ विदर्भ) छेतरा बर अधिसूचित करे गिस। कुसुम के नवा किस्म आईजीकेवी कुसुम (आरएसएस-2016-30) ल छत्तिसगढ़ अ मध्यप्रदेश बर अधिसूचित करिस। अलसी के नवा किस्म आरएलसी-164 अउ आरएलसी-167 ल जम्मू-कश्मीर, हिमाचल प्रदेश, पंजाब अउ छत्तीसगढ़ बर अधिसूचित करे गिस।
इंदिरा गांधी कृसि विस्वविद्यालय के विकसित अउ भारत सरकार के अधिसूचित बिभिन्न फसल के नवा किस्म बिसेस गुन अउ बिसेसता हवय। धान के विक्रम टी.सी.आर. किस्म सफरी-17 परजाति के म्यूटेसन ब्रीडिंग ले बिकसित करे गेय हे। ये एक बौनी, मध्यम अवधि (118-122 दिन) अउ जादा उत्पादन (60-65 क्विंटल प्रति हेक्टेयर) देने वाला किस्म हरय। येकर दाना पतला अउ मुर्रा बनाय बर अच्छा काम आहि। छत्तिसगढ़ जवांफूल ट्रॉम्बे किस्म छत्तीसगढ़ के पारंपरिक सुगंधित धान परजाति जवांफूल के म्यूटेसन ब्रीडिंग ले बिकसित करे गेय हे। ये एक मध्यम बौनी, मध्यम अवधि अउ अधिक उपज (38-40 क्विंटल प्रति हेक्टेयर) देना वाला किस्म हरय। येकर दाना छोटे, सुगंधित अउ खीर बनाय जा सकत हे। अइसने ही बरानी धान-2 किस्म छत्तिसगढ़ के मइदानी छेतरा के बरसा ऊपर निरभर निचला भूमि बर अच्छा रहि। ये किस्म सुखा निरोधक जल्द पकने वाला, ब्लास्ट अउ भुरा धब्बा बिमारी ल सह सकत हे। गेहूं के नवा बिकसित किस्म सीजी-1029 (कनिस्क) बड़का दाना (1000 दाना के वजन 48.7 ग्राम) अउ जादा पोरटीन (12 प्रतिसत) वाला किस्म हरय, जउन चपाती बनाय बर उपयुक्त हे। येमा आवस्यक सूक्ष्म तत्व-आयरन (38 पीपीएम) अउ जिंक (35 पीपीएम) घलो पाय जथे। ये किस्म भुरा अउ करिया रस्ट बिमारी ले लड़े के छमता पाय गेय हे। येकर औसत उत्पादन 52 क्विंटल प्रति हेक्टेयर हे।
छत्तिसगढ़ हंसा गेहूं - सीजी-1023 एक बायोफोर्टिफाईड किस्म हरय, जेमा 11.85 प्रतिसत पोरटीन अउ जिंक के मातरा 40 पीपीएम ले जादा पाय गिस, ये चपाती बनाय के अच्छा काम आ सकथे। येकर 1000 दाना के वजन 42 ग्राम होथे। येखर किस्म भुरा, करिया अउ पीला रस्ट बिमारी ले लड़े के छमता पाय गेय हे। येखर अउसत उपज 40 क्विंटल प्रति हेक्टेयर हे।
सोयाबीन के नवा किस्म आरएससी 11-07 कई बिमारी अउ कीरा ले लड़े के छमता पाय गेय हे। ये किस्म इंडियन बड ब्लाइट, पॉट ब्लाइट बिमारी, स्टैम फ्लाई अउ गर्डल बीटल कीरा ले लड़थे। ये 97 से 102 दिन म पक के तइयार हो जथे अउ 35 क्विंटल प्रति हेक्टेयर तक उपज देय म सक्षम हे। सोयाबीन के आरएससी 10-46 किस्म 102-104 दिन अवधि के 30-35 क्विंटल प्रति हेक्टेयर उपज देथे। ये किस्म म फली बिखरे समस्या कम होथे। ये किस्म चारकोल रॉट, बड ब्लाइट, बैक्टिरियल पश्चूल जइसन बिमारी अउ तना छेदक, स्टेम फ्लाई अउ गर्डल बीटल जइसे कीरा ले लड़े के छमता पाय गेय हे।
सोयाबीन के आरएससी 10-52 किस्म 101 दिन म पकथे अउ 25-30 क्विंटल प्रति हेक्टेयर उत्पादन देथे। येमा फली बिखरे के समस्या कम पाय जाथे। ये किस्म पीला मोजैक वायरस अउ राइजोक्टोनिया ऐरियल ब्लाइट बिमारी के प्रति मध्यम निरोधक, स्टेमबोरर अउ डिफोलियेटर, स्टेम फ्लाई अउ गर्डल बीटल ले लड़थे। चना के नवीन किस्म छत्तिसगढ़ लोचन चना (आर.जी. 2015-08) 105-110 दिन म पक के तइयार हो जथे अउ 22 क्विंटल प्रति हेक्टेयर उपज देथे। ये किस्म कॉलर रॉट अउ स्टंट बिमारी ल सह सकथे।
नवा बिकसित किस्म आईजीकेवी कुसुम (आरएसएस 2016-03) जादा तेल (34 ले 35 प्रतिसत) के मातरा वाला किस्म हरय। येमा तेल के मातरा आने किस्म ले जाता मिलथे। ये 138 ले 140 दिन म पकथे अउ 27 क्विंटल प्रति हेक्टेयर अउसत उपज देथे। येखर फूल के रंग फ्लावरिंग के बेरा पीला होथे, जउन बाद म सूखे के समय लाल हो जथे। ये किस्म अल्टरनेरिया लीफ स्पॉट बिमारी ले लड़थे। अलसी के नवा किस्म आरएलसी-164 बरसा ले निरभर खेती बर उपयुक्त हे। ये किस्म 150 ले 160 दिन म पकथे अउ 12.6 क्विंटल प्रति हेक्टेयर अउसत उपज देथे। येकर दाना म तेल के मातरा 32.6 प्रतिसत तक पाय जथे। ये किस्म अल्टरनेरिया ब्लाइट अउ रस्ट बिमारी ल लड़ सकथे। अइसने ही अलसी के आरएलसी-167 किस्म सिंचित छेतरा के खेती बर उपयुक्त हे। ये किस्म 161 दिन म पकथे अउ 13 क्विंटल प्रति हेक्टेयर अउसत उपज देथे। येकर बीज म तेल के मातरा 34.25 प्रतिसत तक पाय जाथे। ये किस्म बड फ्लाइ कीट ले लड़ सकथे।


text:
प्रकृति के सुन्दरता काखर मन ल नइ मोहे. धरती जब सिंगार करथे तब जिनगानी तिहार (उत्सव) हो जथे. जीवन म नवा उल्लास के संचार होथे. पहाड़ तपस्वी लगथे. झरना जिनगी के गीत गाथे. चंचल नदिया अपन तट म सभ्यता, संस्कृति के उदगार बन जथे. महतारी कस जीवन के पोषण करथे. चलते रहना, बढ़ते रहना के संदेश देथे. जीव-जन्तु के नाना रंग-रूप जंगल ल प्राणवान बना के रखथे. वन के मन म उज्ज्वलता होथे. वन कभू महाभयंकर त कभू सरल सीधा लगथे. प्रकृति जब सिंगार करथे तब ओमा अत्यंत प्रभावी मोहकता आ जथे. इहां वनवासी जिनगी यानी जीवन तपस्या के बोध कराथे, जिहां जिनगी अति सरल, सहृदय, छल-बिना, साहस अउ धीरजमय (धैर्य) होथे. प्रकृति मां के गोद जेला मिलगे ओला फेर कुछु पाय-गंवाय के चिंता नइ होय. सुंदर-सुंदर खोह यात्रा अउ जिनगी के ठहराव ल बताथे. प्रकृति से बढ़ के चित्रकार कोनो नइ हो सके. प्रकृति जीवन के पाठ-पढाथे. जीवन जीना सीखाथे. प्रकृति संसार के सबले बड़े जीवन-पाठशाला होथे. जोंन इ पाठशाला म ज्ञान पाथें उ जीवन म कामयाब होथें. चिरई चुरगुन के बिना? प्रकृति सुन्ना हो जही. जैव-विविधता संकट म पर सकत हे. एखरे सेती दुनिया के रचयिता ईश्वर ह रंग-बिरंगी चिरई-चुरगुन बनइस. चिरई के भासा चिरई समझथे. चिरई प्रकृति ल सुंदर अउ गतिशील बनाथे. इंकर संरक्षण जरूरी हे. पर्यावरण-प्रदूषण के सेती चिरई (पक्षी) के जीवन खतरा म परत दिखत हे.
गिधवा-परसदा म प्रवासी पक्षी
छत्तीसगढ़ के बेमेतरा जिला म गिधवा-परसदा क्षेत्र के बड़े-बड़े सरोवर मन म देश-विदेश के चिरई-चुरगुन मन के आश्रय स्थल हे. इहां देश दुनिया के 150 ले जादा पंछी मन हर साल नवम्बर से लेके मार्च तक रहवास करथें. इहां के प्राकृतिक वातावरण उन ल भा गे हे तभे इ पंछी मन पांच महीना इहां गुजारथें. विहार करथें. जैविक विविधता के द्रष्टि से भारत के गनती दुनिया के प्रमुख 12 देश म होथे. ओखर बाद म हमर करा अपन जैविक संपदा के प्रमाणिक जानकारी के अभाव हे. भारत के डॉ. सलीम अली बिना विवाद के भारत के महान विश्वविख्यात पक्षी विशेषज्ञ रिहिस जेला ‘बर्ड-मेन’ केहे जाय. ओखर जनम दिन 12 नवम्बर (1896) के राष्ट्रीय पक्षी-दिवस मनाय जथे. अपन जिनगी के 65 बरस पक्षी मन के अध्ययन/सर्वेक्षण म बीता दिस. उन ल चिरई के चलत-फिरत विश्वकोष कहे जाय. चिरई (पक्षी) मन के भासा समझइया ओ अद्भूत व्यक्तित्त्व के धनी रिहिस. ओला देश विदेश म खूब सम्मान मिलिस. भारत सरकार ओला पद्म भूषण ले सम्मानित करिस. मौजूदा माहौल म चिरई-चिरगुन ल बचाना बहुत जरूरी होगे हे. चिरई प्रकृति अउ मानव जीवन के महत्वपूर्ण भाग हे.
‘हमर चिरई-हमर चिन्हारी पक्षी महोत्सव’
प्रसन्नता के बात हे के छत्तीसगढ़ सरकार के धियान प्रदेश के चिरई मन डाहर घलो गिस हे. प्रसन्नता म उपर प्रकृति के बड़ किरपा हे. इहाँ जैव-विविधता हे. अनेकानेक दर्शनीय स्थल हें. प्रदेश म पहिली बार दुर्ग मंडल के अंतर्गत 31 जनवरी से 02 फरवरी 2021 तक जिला बेमेतरा के नवागढ़ विकास खंड के नगधा गाँव म ‘हमर चिरई-हमर चिन्हारी पक्षी महोत्सव’ के तीन दिवसीय आयोजन करे गिस. पक्षी महोत्सव के मुख्य अतिथि छत्तीसगढ़ प्रदेश के मुख्यमंत्री भूपेश बघेल बहुत प्रभावित होइस. श्री बघेलजी ह गिधवा-परसदा पक्षी-विहार ल अंतर्राष्ट्रीय मानचित्र म स्थापित करे बर हर संभव कदम उठाय के संकलप परगट करिस. प्रदेश के मुखिया ह किहिस के पक्षी-विज्ञानी, प्रकृति प्रेमी अउ इहाँ अवइया सैलानी मन ल सुविधा दे बर सरकार बुता करही. प्रवासी चिरई के संरक्षण बर योजना बनाय जही. छत्तीसगढ़ राज्य जैव विविधता बोर्ड ए क्षेत्र म काम म जुटही. गिधवा-परसदा, नगधा, एरमशाही क्षेत्र ह पानी वाले अउ जमीनी जैव-विविधता ले भरपूर हे. ये क्षेत्र म पक्षी मन के आहार-विहार बर करीब पांच छह किलोमीटर जगह हे. नौ छोटे-बड़े तरिया हे. पक्षी मन बर पानी म उगइया वनस्पति हें .पानी म जलीय जीव हें. पक्षी महोत्सव के आयोजन प्रदेश के सात स्थान म करे जहि. एखर बर कार्य योजना बन ही.
प्रवासी चिरई मन के बसेरा
इहाँ करे गे अध्ययन संबंधी खबर के अनुसार चिरई मन के 143 प्रजाति पाय गे हे जेमा 26 स्थानीय प्रजाति के चिरई शामिल हें. 11 विदेशी प्रजाति के प्रवासी चिरई हें अउ 106 स्थानीय आवासीय प्रजाति के पक्षी हें. पक्षी के प्रति जन-जागरूकता अउ प्रशिक्षण के व्यवस्था करे जही. इको-पर्यटन ले रोजगार के व्यवस्था होही. प्रकृति अउ पक्षी प्रेमी मन ल चिरई मन के सुंदर संसार देखे अवसर आनन्दित करही. बर्ड फेस्टिवल म कर्नाटक, महाराष्ट्र, गुजरात, प.बंगाल, उत्तरप्रदेश, राजस्थान के पक्षी विज्ञानिक अउ पक्षी-प्रेमी मन आइन. अनेक वक्ता मन अलग-अलग विषय ले जुड़े पक्षी के गुण अउ फायदा के संबंध म जानकारी दिन. महोत्सव म प्रदेश के वन एवं परिवहन मंत्री मोहम्मद अकबर, मुख्य वन संरक्षक राकेश चतुर्वेदी, आई. जी.विवेकानंद सिन्हा अउ बहुत झन शामिल होइंन .महोत्सव म चित्रकला, फोटो प्रदर्शनी, रंगोली, मैराथन अउ सांस्कृतिक कार्यक्रम घलो होइस.
छत्तीसगढ़ के राजकीय पक्षी मैना
छत्तीसगढ़ म वन्य-जीवन म पक्षी बड़ सुहावन हे. इहाँ के राजकीय पक्षी पहाड़ी मैना आय. कांगेर घाटी राष्ट्रीय उद्यान म पहाड़ी मैना ल संरक्षित करे गे हे. प्राकृतिक संपदा के दृष्टि से बस्तर अनमोल धरोहर हे. दंतेवाड़ा, बीजापुर, नारायणपुर, कोंडागांव मैना के संरक्षित क्षेत्र आय. सरकार ल पहाड़ी मैना के संख्या बढाय बर धियान देना चाही. प्रदेश म अइसे अनेक जघा हे जिहां पक्षी संरक्षन जरूरी हे.
(लेखक साहित्यकार हैं और ये उनके निजी विचार हैं.)
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.


text:
योग्यता के जांच
भोलापुर के राजा ह एलान करिस - ’’इहां के सब मास्टर मन भोकवा अउ लेदरा हवंय। न पढ़े बर जानंय, न पढ़ाय बर। विही पाय के इहाँ के पढ़इया लइका मन घला भोकवा अउ लेदरा हो गे हें; होवत जावत हें। कलेक्टर, डाक्टर, इंन्जिनियर, साहब, बने के तो बाते ला छोड़ दे, इहाँ कोनों लइका ह चपरासी बने के लाइक घला नइ हे। विही पाय के अब हम परदेस ले कोरी-खरिका, बने-बने पढ़े-लिखे, सीखे-सोधे मास्टर लान के, मास्टर मन के जम्मों खाली जघा म वोमन ला बइठारबोन। सब स्कूल मन ला ऊँकरे हवाला करबोन, अउ इहाँ के जम्मों लेदरा-पदरा गुरूजी मन ला कान पकड़ के गेटाउट करबोन।’’
राजा ह मनेमन डर्रावत रिहिस, कहूँ ये फैसला ला सुन के राजभर मा गड़बड़ी झन मात जाय। हड़ताल-प्रदर्शन के रहिद झन मात जाय; फेर वइसन कुछुच् नइ होइस। राजा हा चैन के साँस लिस। सिंहासन के पाया मन ल निहर के टमड़िस, देखिस, पहिली ले जादा मजबूत लागिस। अपन भौं मन ला हलाइस, आँखीं मन ला बड़े-बड़े छटकारिस, अउ टेड़गा हाँसी हाँस के मनेमन किहिस - ’इहाँ के जम्मों साले मन लेड़गा अउ कोंदवच् नइ हें, अंधरा अउ भैरा घला हें।’
दूसर दिन वोकर एक झन भेदिया ह आ के वोला चुपचाप बताइस - ’सरकार! मरहा राम ह थोरिक अँटियावत हे। इहाँ के पढ़े-लिखे लइका मन ल भड़कावत हे। लइका मन ल सकेल के हड़ताल करइया हे।’
राजा ह सोचिस, नानचुक चिंगारी ह घला जंगल के आगी बन जाथे। रमंज के तुरत-फुरत बुझा देना जरूरी हे। किहिस - ’जब देखो तब, ये साले मरहाच् राम ह काबर जादा अइंठथे रे। एकोदिन वोकर अकड़ ल बने असन टोरव तो। जावव अउ अभिचे वोला धर को लानव, पूछबो साले ल, काबर वो ह अतिक अकड़थे।’
राजा के सिपाही मन मरहा राम के गजब खातिरदारी करत वोला राजा के आगू हाजिर करिन। मरहा राम ह अपन दू-चार संगवारी मन ल घला सकेल के लाय रहय। सबो झन ल बढ़िया गदिया वाले कुरसी म बइठार दिन। महर-महर करत नास्ता-पानी परोस दिन। वो मन म कोनों घला ह अइसन कुरसी म बाप-पुरखा बइठे नइ रहंय; अइसे लगिस मानो जमीन म धंसत हें का। मरहा राम ह कहिथे - ’नरक म धंस जाबो का रे। ये ह कुरसी आय के नरक के दुवार आय?’ संगवारी मन ह सबो झन नास्ता झड़के म मगन रहंय; मरहा के बात ल सुन के ’हें, हें’ कर दिन।
राजा ह आइस, जय-जोहार होइस, चहा-पानी के बात पूछिस, निकता-गिनहा के बात होइस तब राजा ह कहिथे - ’मरहा राम! तुँहर गाँव के रामायन प्रतियोगिता के गजब सोर सुने हंव जी। जाय के अड़बड़ इच्छा होथे, फेर तुमन तो कभी नेवताच् नइ पठोवव भाई। एसो अउ बने धूमधाम से होना चाही। खर्चा-पानी के फिकर झन करना। येदे साहब खड़े हे न, जावत-जावत येकर डायरी म लिखा देहव। चाँऊर-नून बने मिलत हे के नइ? एसो अकाल पड़ गे हे, राहत कार्य के जरूरत पड़ही। कतका होना, वहू ल लिखा देना। तोर संग अभी जतका आय हें न, ये बाबू मन ह, सब पढ़े-लिखे हें तइसे लागत हे। उहाँ ये सब झन ल मेट अउ टाइमकीपर बना देबोन। अउ कुछू बात होही तब सीधा मोला फोन करबे। लेव अउ आहू।’
मरहा राम ह सोचिस, ये तो हमला कुकुर समझत हे। बात ल कहाँ ले कहाँ घुमावत हे। रोसिया के किहिस - ’करइया मन ह करावत होहीं जी, हमूं मन कराथन रामायन प्रतियोगिता। हमला इही बात करे बर बलाय हस का? बाहिर के आदमी ल सरकारी नौकरी देवत हस, हमर ये लइका मन घला पढ़े-लिखे हवंय, ये मन कहाँ जाहीं तउन ल बता?’
राजा तीर सबके जवाब रहिथे, सब जवाब रहिथे, मरहा राम ल समझाइस - ’तोर बात ह सही हे जी मरहा राम, यहू लइका मन पढ़े-लिखे हवंय, जउन मन पढ़ावत हें तउनो मन ह पढ़े-लिखे हें, हमू ल पता है, फेर हमला जउन योग्यता के जरूरत हे, इंकर मन तीर नइ हे, विही पाय के हम दूसर कोती के आदमी मन ल भरती करत हन।’
मरहा राम ह किहिस - ’जउन कोती के आदमी मन ल बलावत हस, वोमन कइसे नकलमारी करके परीक्षा पास होथंय, समाचार म हमू सब देखथन। बाहिर के मन इहाँ आ के इहाँ के मन ल कइसे लूटथें, वहू ल देखत आवत हन। ये लइका ह गणित पढ़े हे, ये ह विज्ञान पढ़े हे, का ये मन हा नौक्री के लाइक नइ हें?’
राजा ह किहिस - ’तोर बात ह सही हे जी मरहा, अतका देख-सुन के घला तुंहला परीक्षा पास करे के अकल नइ आइस। कोन ह धरे-चपके हे तुहंर हाथ ल? रहि गे तोर संग म आय ये लइका मन के बात, इंकर योग्यता ल जांचे बर मंय ह इंकर ले सवाल पूछत हंव। सही जवाब दे दिहीं ते अभी इंकर नौकरी पक्का कर देहंव।’
मरहा राम ह किहिस - ’अंतेतंते पूछ के फेल करे के उदिम झन कर जी, हमला सब पता हे।’
राजा ह किहिस - ’अंतेतंते काबर पूछबोन जी, सोज अउ सरल जोड़-भाग के सवाल हे। दू झन हें, दूनों बर एक-एक सावल पूछत हंव। सवाल नंबर एक येकर बर - ’तोर तीर दस ठन आमा हे, पाँच ठन ल कोनों ह नंगा के भाग गे, तोर तीर कतका आमा बाचही? सावल नंबर दो येकर बर - तोर तीर दस ठन आमा हे, एक झन कोनों दूसर संगवारी संग बराबर बाँटना हे, तोर भाग म कतका आमा आही? बने सोच के बतावव।’
सवाल सरल रिहिस - पहिली संगवारी, जेकर नाम लखन रिहिस, किहिस - ’पाँच आमा।’ दूसर सवाल के जवाब ओम प्रकास ह दीस - ’पाँच-पाँच आमा।’
राजा ह माथा धर के बइठ गे। किहिस - ’दिख गे तुँहर योग्यता ह। इही कारण हमला दूसर कोती के आदमी बलाय बर पड़त हे मरहा राम। सुन डरेस?’
मरहा राम ह किहिस - ’बने तो बताइन हे, अउ का जवाब दिहीं जी?’


text:
रद्दा मा रेंगासी अउ थकासी दुनो ला नापे ला परथे. नवा सगा के बलावा मा जाबे त कई किसम के विचार दउड़ – दउड़ के आवत रइथे. बिचार आही ते जाही घलाव बने बने बिचारबे त सब बने बने होही नइते खिनमिनहा गड़हन ला तो तें सोचे डरे अस. भगवान ला सुमर डरे एही तोर बर बने असन के चिन्हारी बनही अतका भरोसा होना चाही.
सोंचने वाला कोने तिंही हरस
काबर बनाए हे बनाने वाला ए मानुस तन ला. सबो नापे तऊले बरोबर राखे हे. कोनो ला कांही बर तरसावत होही अइसे नइ लागय. देख ताक के रेंगे मा कांटा घलो घुच के रेंगे ला कहिथे तभी तो कलासे असन रेंगई रेंगत रइथन. कांटा ला कोनो बोवंय नहीं तभो ले फूल ले जादा कांटा बगरे रइथे इही कांटा असन विचार चोखियाए लेवत हे. रेंगे के पहिली मन मा गिरे हपटे के विचार आगे त तें गिरबेच भले अउ कोनो कारन होही फेर तें तो पहिली सोंच डरे हस कइसे बनही बता भला. एकरे सेती केहे जथे हमेशा बने बने सोचना चाही. अपन बर होवय चाहे कखरो बर होवय बिचार पवित्र होना चाही.
पबरित जगा ला तिही बनाए
कइसे हे विधाता तोरो हाथ मा सगुन धरा के पबरित जगा के निरमान करवाथे. तोर कई पीढ़ी ले चलत आवत हे तेला मानना नइ मानना तोर हाथ नइये ऐला जग के बनाने वाला सिरजनहार हा तोला संउपे हे. करनच परही. धरमात्मा कोई इही मानस चोला हरय. करम हे पूजा तेला सबो जानत हें तभो ले जतका धरम करम करइया मा अलग अलग पहचान बने हे तेला तोरेच हाथ मा सौंपे हे. लीपे बहरे धोए मांजे पवरित जल चढ़ाए फूल पान के चढ़ावा लाने मिठई पेड़ा के परसाद लाने सबो पबरित लागथे.
अजम करके देखले जइसे सोंचे वइसे होइस
बनें बात हा कभू नइ बिगड़य. अनमनहा कोनो काम झन होवय फेर देख तोर मन कइसे तोर बस मा रइथे. मन भागथे अउ लहुट के घलो आथे. घेरी – बेरी बिटोथे दइसे होही का वइसे होही का एला छोड़ ओला धर अउ करइया करतेच आवत हें अउ दुख पावत हें. कभू ककरो बिगाड़ झन होवय अइसे सोचने वाला के घर भगवान घलो परछो लेहे बर आथे वोला घलो अजम करना परथे. अपने अपन मा झन रहना चाही अइसे शिक्षा पाबे त डर्राए भर्राए असन नइ रहिबे.
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.
T20 World Cup: भारत-पाक मैच से पहले करनाल में बच्चों ने करवाई ‘पूजा’, भारत की जीत के लिए मांगी दुआ
IND vs PAK: रेखा से लेकर ज़ीनत अमान तक, इन बॉलीवुड बालाओं के साथ जुड़ चुका है इमरान खान का नाम
T20 World Cup 2021: भारत-पाकिस्तान मैच से पहले आई सोशल मीडिया पर मज़ेदार मीम्स की बाढ़, भिड़े दोनों देशों के फैंस


text:
1. Who is the music director of the song दिन जवानी के चार चार
Ans: दिन जवानी के चार चार song music director is संदीप छोटा
2. Who is/are the singer/singers of the song दिन जवानी के चार चार
Ans: दिन जवानी के चार चार song singer is सुनिधि चौहान
3. Who is the Composer of the song दिन जवानी के चार चार
Ans: दिन जवानी के चार चार song composer is संदीप छोटा
4. Who is the Lyricist of the song दिन जवानी के चार चार
Ans: दिन जवानी के चार चार song lyricist is नितिन रायकवार
5. What is the movie of the song दिन जवानी के चार चार
Ans: दिन जवानी के चार चार song is from यह कैसी मोहब्बत
6. Who wrote the song दिन जवानी के चार चार
Ans: दिन जवानी के चार चार song is written by नितिन रायकवार


text:
खबरीलाल
ह लालबुझक्कड़ ल किहिस-‘बात-बात म बात निकलथे. कोरोनाकाल म दवा-दारू वाले मन बर अच्छा दिन सिद्ध होवत हे. दवा हर मरीज बर जरूरी हे. दारू सब उपर भारी हे. सरकारी दारू पिए के अलग सुख हे . दारू-भगत मन कहिथें के जिनगानी के मजा दारू पिए म हे . पियो अउ जियो. जेन नइ पिस तेंन जिंदगी के मजा ल का जानही. जेन मजा लेवत-लेवत जियत हें उन दारूमय होवत हें’.
ये भी पढें: : थोर बहुत टुहुल-टाहल करते रहना चाही, फुरसुधहा लागही
दारू मय दिन-रात
लालबुझक्कड़ किहिस-‘दिन म दारू,रात म दारू. हम दारू के अइसनो मजा लेवइया मन ल देखे हन जेन पानी के जगा म दारू पिथें. जइसे तरह-तरह के दारू होथे वइसने तरह-तरह के दारू पियइया होथें. दारू म डूबकइया, नहवइया घलो होथें. दारू पियइया पियक्कड़जी मन घलो सरकार के सम्माननीय वोटर आंय. एखर सेती कल्याणकारी राज्य म उनकर बर मदिरा सुलभ कराना सरकार के काम हे. सो सरकार करत हे. लाकडाउन-काल म घर पहुँच सुविधा सरकार बिना दुविधा के देवत रिहिस. कतको झन कथें हम पिथन एकरे सेती ताकि सरकार के खजाना भरे राहय. अइसे सोचइया मन धन्य-धन्य हें’.
ए डाहर दे, ओ डाहर ले
खबरीलाल किहिस- ‘उनकर महान योगदान बर सरकार उन ल घर पहुंच, नल पहुंच सेवा दे. अमरित मिशन सरीख नल, घर पहुंच दारू-मिशन दारू परेमी वोटर मन बर होना चाही. छत्तीसगढ़ अइसे सेवा देवइया देश के पहला राज्य हो सकत हे. हमर छत्तीसगढ़ ये सुविधा पाय बर एक गोड़ म खड़े हे. दारू बंदी नही त दारू सुविधा जरूर बढ़ाय जाय. हर चउंक, गली,मोहल्ला म स्पेशल दारू टंकी बने. पुख्ता परबंध ले दारू सप्लाई हो, एखर ले दारू बिक्री बाढ़ही सरकार के खाली खजाना गरू होही. घेरी बेरी करजा ले बर नइ परही. ए डाहर दे ओ डाहर ले. तहूँ खुश,महूँ खुश.
इंद्र लोक के दरसन
लालबुझक्कड़ किहिस-‘वइसे जब सरकार दारू बेचथे तब दारू पियइया मन ल सरकारी दारू के गुदगुदी के अहसास होथे. दारू भट्टठी के बाहिर पियो-जियो के रोज मेला लगथे. इन ल कोनो वायरस के डर नइ होय. रोज मेला-मिलन होथे. बिछड़े-पिछड़े, अटके-भटके यार सब मिल बइठथें तब इन ल इंद्र-लोक के दरसन होथे. इंद्र सभा दिखथे. कोरोना-काल म पिए के आनंद कई गुना बाढ़गे हे. दारू पीरा हरण करथे. घर संसार भुलवा के मन मगन कर देथे. दारू सुंदर सपना देखाथे, कुछ समे बर शेर बना देथे, दुनिया गोल घुमा देथे.
इंद्र-सभा के दरसन
खबरीलाल किहिस-‘इंद्र लोक के देवता मन सुरा-पान करथें. पूज्य होथें. हमर देश म अइसना देवता कस मनखे मन ल ओ मान-सम्मान कहाँ मिल पाथे. सड़क, रददा, बाट म दारू पियईया मन ल बने नइ मानें जाय. घर या बाहिर म एकट्ठा होके एखर पिये के बिधि-विधान हे. घर मा सोम रस सेवन करे ले, बाहिर म मान बाढ़थे. कतको झन पिए म रिकार्ड बनाय हे. सम्माननीय पियक्कड़जी मन कथें दारू म डूबके ले नवा-नवा गियान मिलथे. एमा दारू के महानता हे के पियइया के एला उही मन जानें जेन पी के अमर होगें या ओ रद्दा म हें.
भट्टी होइस पावर हॉउस
लालबुझक्कड़ किहिस-पंचइती-दरी मरहा-खुरहा मन बर होथे. गोस्वामी तुलसीदास रामचरित मानस म लिखे हे‘समरथ को नहिं दोस गोसांई’, बड़हर(धनी) मन बर सब माफी हे. पियक्कड़जी मन गली म घोंडइया मारत रहिथे, बाहिर म कोनो उतान परे रहिथे, ये सब दारू के माया आय. दारू म राजमुकुट पहिनाय अउ उतारे के पावर होथे, तब राजा रंक अउ रंक राजा बन जथे. एकरे सेती दारू भट्टी ल पावर हाउस-बरोबर जान, जेहा दिन-रात हॉउस-फूल रहिथे.
हीरा गंवागे कचरा म
खबरीलाल किहिस-‘सरकार दारू पियइया मन के भीड़ देख के खुश होथे, चल सरकारी खजाना त भरत हे! सिधवा मनखे ल दारू शेर बना देथे. शेर दिल इंसान अपन दिल के बंद कपाट अउ खिरकी (झरोखा) ल खोलथे. शुद्ध हवा आथे.गला तर होथे ,फेफड़ा सांय-सांय हवा खिंचथे छोड़थे. ये ह दारू(सूरा,मदिरा) के माया आय.
शेखचिल्ली किहिस-जब पियककड़ मन “जो मांगोगे, मिलेगा” वाले मूड म आथे तब अपन अपन तनखा ल दारू म घोर देथें. सब संगवारी मन संग एके झटका म देवारी-होली मना लेथें. दू-चार नोट कुरता के जेब म परे रहिथे. उन सायराना अंदाज म अपन घर पहुंचथे. जेखर गोड़ भारी होथे, तेंन घर नइ पहुंच पांय त अचरा-कचरा म हीरा बरोबर परे-डरे रहिथें. कुकुर उनकर मुहूँ ल चांट के पवित्र करथे .देखइया मन कथें “देख तो गा हीरा गंवागे कचरा म”.


text:
cursor index: 0, index name: _id
cursor index: 1, index name: _data
cursor index: 2, index name: _size
cursor index: 3, index name: _display_name
cursor index: 4, index name: mime_type
cursor index: 5, index name: title
cursor index: 6, index name: date_added
cursor index: 7, index name: date_modified
cursor index: 8, index name: description
cursor index: 9, index name: picasa_id
cursor index: 10, index name: isprivate
cursor index: 11, index name: latitude
cursor index: 12, index name: longitude
cursor index: 13, index name: datetaken
cursor index: 14, index name: orientation
cursor index: 15, index name: mini_thumb_magic
cursor index: 16, index name: bucket_id
cursor index: 17, index name: bucket_display_name
cursor index: 18, index name: width
cursor index: 19, index name: height
ContentResolverのColumnsについて
あまり意味はないけどメモ


text:
서로 짐을 져라
1형제 여러분, 어떤 사람이 잘못을 범했다면 성령님을 따라 사는 여러분은 온 유한 마음으로 그런 사람을 바로 잡아 주십시오. 그리고 여러분 자신도 그런 시험을 받지 않도록 주의하십시오.
2여러분은 서로 짐을 짐으로써 그리스도의 사랑의 법을 실천하십시오.
3아무것도 아니면서 대단한 사람이나 되는 것처럼 생각한다면 그것은 자기를 속이는 것입니다.
4각자 자기 행위를 살피십시오. 그러면 남과 비교하지 않고도 자기 자신이 한 일을 자랑스럽게 여길 수 있을 것입니다.
5사람은 누구나 자기 자신의 짐을 져야 합니다.
6하나님의 말씀을 배우는 사람은 가르치는 사람과 온갖 좋은 것을 나누어 가지십시오.
7자신을 속이지 마십시오. 하나님은 조롱을 당하지 않으십니다. 사람은 무엇을 심든지 심은 대로 거두는 법입니다.
8자기 육체를 위해 심는 사람은 그 육체에서 썩어질 것을 거두고 성령님을 위해 심는 사람은 성령님에게서 영원한 생명을 거둘 것입니다.
9선한 일을 하다가 낙심하지 맙시다. 포기하지 않는다면 반드시 거둘 때가 올 것입니다.
10그러므로 기회 있을 때마다 모든 사람에게 선한 일을 하고 특별히 믿는 성도들에게 더욱 그렇게 하십시오.
마지막 경고와 작별 인사
11내가 손수 여러분에게 이렇게 큰 글자로 쓰는 것을 보십시오.
12겉치레만을 일삼는 사람들이 여러분에게 억지로 할례를 받으라고 강요하고 있습니다. 그들이 이렇게 하는 단 한 가지 이유는 그리스도의 십자가로 인한 핍박을 피하기 위한 것입니다.
13할례를 받은 사람들이 자기들도 율법을 지키지 않으면서 여러분이 할례받기를 원하는 것은 여러분이 여러분의 육체를 자랑하도록 하려는 것입니다.
14그러나 나에게는 우리 주 예수 그리스도의 6:14 또는 ‘예수 그리스도’십자가 외에는 결코 자랑할 것이 없습니다. 이 십자가를 통해서 세상이 나에 대하여 죽었고 나도 세상에 대해서 죽었습니다.
15할례를 받고 안 받는 것이 문제가 아니라 새사람이 되는 것이 중요합니다.
16하나님께서 이 원리를 따라 사는 사람들과 하나님의 백성 이스라엘에게 평안과 자비를 내려 주시기를 기도합니다.
17이제부터는 아무도 나를 괴롭히지 마십시오. 내 몸에는 예수님의 흔적이 있습니다.
18형제 여러분, 우리 주 예수 그리스도의 은혜가 여러분과 함께하기를 기도합니다. 아멘.
जम्मो झन के भलई करई
1हे भाईमन हो, यदि कोनो मनखे ह कोनो पाप म पड़ जाथे, त तुमन जऊन मन आतमिक अव, ओला नमरता से संभालव। पर अपन धियान रखव कि कहूं तुमन घलो परिछा म झन पड़ जावव। 2तुमन एक-दूसर के बोझा उठावव, तब ए किसम ले तुमन मसीह के कानून ला पूरा करहू। 3कहूं कोनो मनखे ह ए सोचथे कि ओह कुछू अय, जबकि सही म ओह कुछू नो हय, त ओह अपन-आप ला धोखा देथे। 4हर एक झन अपन खुद के चाल-चलन ला जांचय, तब ओह आने मनखे संग तुलना करे बिगर, अपन चाल-चलन के ऊपर घमंड करय। 5काबरकि हर एक मनखे ला अपन बोझा खुद उठाय बर पड़ही।
6तुमन अपन जम्मो सुघर चीज ला ओकर संग बांटव, जऊन ह तुमन ला परमेसर के बचन के सिकछा देथे।
7धोखा झन खावव: परमेसर के ठट्ठा नइं करे जा सकय। मनखे ह जऊन कुछू बोथे, ओहीच ला लूथे। 8जऊन ह अपन पापी सुभाव ला खुस करे बर बोथे, ओह ओ पापी सुभाव ले बिनास के फसल लूथे; अऊ जऊन ह पबितर आतमा ला खुस करे बर बोथे, ओह पबितर आतमा के दुवारा परमेसर के संग सदाकाल के जिनगी के फसल ला काटही। 9आवव, हमन भलई के काम करे बर झन छोड़न। काबरकि यदि हमन हिम्मत नइं हारन, त सही मऊका म फसल ला लुबो। 10एकरसेति, आवव, जिहां तक हो सकय, हमन जम्मो मनखे के भलई करन, खास करके ओमन के भलई करन, जऊन मन मसीह ऊपर बिसवास करइया परिवार ले आथें।
11देखव, मेंह कइसने बड़े-बड़े अकछर म तुमन ला अपन हांथ ले लिखत हवंव।
12जऊन मन बाहिरी रूप ले परभाव जमाय चाहथें, ओमन तुम्हर ऊपर दबाव डारे के कोसिस करथें कि तुमन खतना करवाव। ओमन ए काम सिरिप एकरसेति करथें, ताकि मसीह के कुरुस के कारन ओमन के ऊपर सतावा झन आवय। 13अऊ त अऊ जऊन मन खतना करवाथें, ओमन मूसा के कानून ला नइं मानंय, तभो ले ओमन चाहथें कि तुमन खतना करवाव, ताकि ओमन तुम्हर देहें के बारे म डींग मार सकंय। 14ए बात ह मोर ले दूरिहा रहय कि मेंह अऊ काकरो ऊपर घमंड करंव, सिरिप हमर परभू यीसू मसीह के कुरुस के छोंड़, जेकर दुवारा संसार ह मोर बर कुरुस म चघाय गीस अऊ मेंह संसार बर कुरुस म चघाय गेंव। 15काकरो खतना होवय या झन होवय, एकर कोनो मतलब नइं ए; सिरिप नवां सिरिस्टी होना ही जम्मो कुछू अय। 16जऊन मन ए नियम म चलथें, ओ जम्मो झन ऊपर अऊ परमेसर के इसरायल ऊपर सांति अऊ दया होवय।
17आखिरी बात ए अय कि कोनो मोर बर समस्या झन ठाढ़ करय, काबरकि जऊन दागमन मोर देहें म हवय, ओमन साबित करथें कि मेंह यीसू के गुलाम अंव।
18हे भाईमन हो, हमर परभू यीसू मसीह के अनुग्रह तुम्हर ऊपर बने रहय। आमीन।


text:
जन मन के गीत ल जन-जन के अंतस म उतारने वाला महान संगीतकार खुमान साव अब हमर बीच नइ रिहिन। 5 सिंतबर 1929 के अवतरे खुमान लाल साव जी ह 90 बच्छर के उमर म 9 जून 2019 के ये दुनिया ल छोड़ दिस अऊ जावत-जावत हारमोनियम अउ तबला के संगत म सबला रोवावत कहिगे- “माटी होही तोर चोला रे संगी, माटी होही तोर चोला...।” सिरतोन म ये चोला माटी के तो आए अउ सबला एक दिन दुनिया छोड़ उही माटी म जाना हावय। फेर ये नश्वर दुनिया म उंकरे अवई ह सार्थक होथे जेन जावत खानी अपन काम के बुति जबर नाम छोड़ जाथे। लोक संगीत के दुनिया म खुमान लाल साव जी एक अइसे नाम आए जेन ल जन-जन जानथे।
साव जी ये मुकाम तक पहुंचे बर गजब मेहनत करे हावय, 14 बच्छर के नान्हे उमर म संगीत के लगन ह उनला नाचा पेखन ले जोड़ दिस। दाऊ मंदराजी के रवेली साज के अलावा अऊ कतकोन नाचा पार्टी, आर्केस्टा उक म अपन संगीत के धाक जमाईस। साव जी आन-आन संगीत समिति ले जुड़े बर तो जुड़िस फेर ओकर मन ह तो छत्तीसगढ़ के लोक संगीत बर कुछ ठोस काम करने बर मनन करते राहय, ठउका उही बखत दाऊ रामचंद्र देशमुख जी ह उनला अपन संस्था म शामिल करिस अउ फेर ताहन शुरू होइस मिशन चंदैनी गोंदा। साव जी ह अपन बारे म कहाय कि जब मैं दाऊ रामचंद्र देशमुख जी संग जुरेव तव कई महीना ले अपन घर-दुवार, खेती-खार, परिवार सब ल छोड़के संगीत के कठिन साधना करेवं।
14 बच्छर के उमर ले सुरू होय संगीत साधना के सफर ह अंतिम सांस तक जारी रिहिस। अऊ ये कला यात्रा म धुप छॉव सही कतकोन दुख-सुख उंकर आगू आइस जेकर ने लड़के छत्तीसगढ़ी लोककला मंच के सर्जक दाऊ रामचंद्र देशमुख जी के बाद चंदैनी गोंदा के सियानी पागा बांधे दाऊ जी के सपना ल पूरे करे म कोनो कसर नइ छोड़िन। कला के प्रति समर्पण ल देखत लोक संगीतज्ञ खुमान साव जी ल हम छत्तीसगढ़ी कला संस्कृति अउ साहित्य के क्रांति युग 1971 के आखरी महारथी कहि सकथन। अऊ अब उंकर जाए ले माने एक युग सिरागे। साव जी घलोक दाऊ रामचंद्र देशमुख के सानिध्य म छत्तीसगढ़, छत्तीसगढ़ी अउ छत्तीसगढ़िया के अस्तित्व अउ अस्मिता के बात अपन गीत-संगीत अउ गम्मत के माध्यम ले आम जनता के बीच राखे के प्रयास करय। गुनी जन मन कहिथे कि दाऊ रामचंद्र देशमुख के चंदैनी गोंदा सिरिफ सांस्कृतिक संस्था भर नइ रिहिस भलुक एक मिशन रिहिस छत्तीसगढ़, छत्तीसगढ़ी अउ छत्तीसगढ़िया मनके अस्तित्व अउ अस्मिता जागाए के। जेमा खुमान लाल साव जी के भी अहम भूमिका रिहिसे।
अतका साल बाद अब अइसे लगथे कि दाऊ जी के सपना ह साकार रूप लेवथे। गांव-गांव म छत्तीसगढ़ी कला, संस्कृति अउ साहित्य के संस्था बनगे हावय। अलग छत्तीसगढ़ राज बनगे। छत्तीसगढ़ी म गीत, गजल, कहानी, बियंग, उपन्यास सबे कुछ लिखे जावथे। वइसे दाऊ रामचंद्र देशमुख जी ल देखे के सौभाग्य तो नइ मिलिस हमला फेर जतका उनला पढ़े हाबन ते मुताबिक इहिच तो सपना रिहिस दाऊ जी के जेन ल पुरा करे खातिर खुमान साव जी ल अपन संग जोड़ के मिशन चंदैनी गोंदा के माध्यम ले छत्तीसगढ़ म छत्तीसगढ़ी कला संस्कृति अउ साहित्य के अलख जगाइस। दाऊ जी के अधुरा सपना ल खुमान साव जी ह पूरा होवत अपन नजरभर देखे हावय अउ ओमन सरग म जाके ये सब बात ल उनला जरूर बताइन होही।
अलग छत्तीसगढ़ राज बने के बाद कई बार चंदैनी गोंदा के कार्यक्रम देखे के अवसर मिलिस। गजब के प्रस्तुतिकरण रिथे, शहर म तो एके दू घंटा के होथे पर असल आनंद तो गांव के मंच म रातभर देखे ले आथे। लगभग 30-40 कलाकार के दल ल अतका साल तक चलाना साव जी के कुशल नेतृत्व क्षमता ल दर्शाथे। चंदैनी गोंदा के कार्यक्रम जेन भी गांव म लगे होही ओमन साव जी के बेवहार ले भी वाकिफ होही। गांव के लोगन जब कार्यक्रम लगाये बर जाथे तो साव जी आगूच म रट-रट माने सोज-सोज बात करय, अतका कन देबे, एदइसे-एदइसे कार्यक्रम होही अउ गांव म तै अइसन बेवस्था बनाके राखबे। साव जी साफ-साफ बात करय भले सामने वाला ल लगय के सियान ह कड़ा जुबान के हावय फेर साव जी तो साफ अउ नेक दिल के स्वाभिमानी व्यक्ति रिहिसे। उन जीवन म कभु अपन स्वाभिमान संग समझौता नइ करिन। स्वाभिमानी अउ सिद्धांतवादी साव जी अनुशासन के पक्का रिहिसे जेन गांव म भी कार्यक्रम लगय उहां कोनो भी विकट परिस्थिति होवय पहुंचय जरूर। चंदैनी गोंदा के अलावा अउ कोई संस्था छत्तीसगढ़ शायद ही होही जेमा 30-40 हजार के दर्शक जुटत होही। अतका भीड़ ल संभालना अउ रातभर मंच ले जोड़े रखना साव जी के कुशल निर्देशन क्षमता अउ प्रतस्तुतिकरण के ऊंचाई ल दर्शाथे। 21 वीं सदी के भारत म पुरातन छत्तीसगढ़ के लोकरंग के अमिट छाप छोड़ना चंदैनी गोंदा के मिशन अउ खुमान साव जी मेहनत ले ही साकार होइस।
मिशन चंदैनी गोंदा के कारण ही आज छत्तीसगढ़ के लोक कला कहा ले कहा पहुंचगे हावय। केहे जाथे कि छत्तीसगढ़ के लोक जीवन म कला, संस्कृति अउ साहित्य ह तइहा समे ले अब तक वाचिक परंपरा म संरक्षित हावय। जुन्ना सियान मन भलुक आखर गियान कोति चेत नइ करिन फेर अपन परंपरा अउ संस्कृति के सरेखा करे के बड़ सुघ्घर उदिम करिन किस्सा-कहिनी अउ गीत-गाथा के रूप म अपन लोक कंठ म सहेजे के। पीढ़ी दर पीढ़ी उही लोक कला-संस्कृति अउ साहित्य ह आज मौखिक ले लिखित युग तक पहुंचगे हावय अउ ये समयांतराल म बखत के कतकोन धुर्रा माटी के लबादा ह उनला प्रभावित करे के कोशिश म लगे रिहिस तभे देवता सहीं छत्तीसगढ़ के माटी म दाऊ दुलार सिंह मंदराजी अउ दाऊ रामचंद्र देशमुख के बाना उचइया खुमान लाल साव जइसन व्यक्तित्व के जनम होइस।
खुमान साव जी ह अपन जीवन भर लोक म बगरे गीत कर्मा, ददरिया, सुवा, गउरा-गउरी, भोजली, पंथी, फाग, जसगीत, बिहाव गीत, सोहर गीत के अलावा अऊ आन पारंपरिक गीत मनला संकलित करके ओला नवा साज संगत म पिरो के मौलिकता के संग लोकप्रिय बनाये के जबर बुता करे हावय। एक तरह से केहे जाए तव छत्तीसगढ़ के पारंपरिक लोकगीत मन खुमान साव जी के संगीत ले नवा जीवन पाइस नहिते आधुनिकता के बरोड़ा अउ पाश्चात्य संगीत के प्रभाव ह जीलेवा हो जतिस। उकरे मेहनत के परसादे आज घर-घर म चंदैनी गोंदा के गाना बाजथे अउ ओकर गीत बिगर तो कोनो नेंग-जोग पूरा नइ होवय।
बिहाव संस्कार के गीत ल ही देखव ना एक डहर दफड़ा, दमउ अउ मोहरी म चुलमाटी, तेलमाटी, मायन भड़उनी, टिकावन अउ बिदाई गीत बाजत रिथे अउ दूसर कोति दाई-माई, ढेड़हिन सुवासिन मन बिहाव के नेंग-जोग करत रिथे। छट्टी छेवारी आगे अब सोहर गाना हावय तव चंदैनी गोंदा के गीत बजाव। परंपरा के निर्वाह अउ धार्मिक अनुष्ठान बर पंथी, गउरा गउरी, सुवा, जसगीत, फाग, राउत नाचा अऊ उच्छाह मंगल बर कर्मा, ददरिया के लोकधुन। चंदैनी गोंदा अउ खुमान साव के ओढ़र म आज भले हम लोकगीत के बात करत हन फेर येमा छत्तीसगढ़ के कला संस्कृति अउ साहित्य तको समाय हाबे। कला संस्कृति संग साहित्य घलो मिशन चंदैनी गोंदा के हिस्सा रिहिसे। आज के समे म हमर युवा पीढ़ी ह मौखिक ले लिखित परंपरा म आगे हावय तव हमरो जिम्मेदारी बनथे कि अपन पुराखा के करनी करम के सरेखा करन जेकर ले हमर अवइया पीढ़ी तको 1927 अउ 1971 के छत्तीसगढ़ी कला संस्कृति अउ साहित्य के पुरोधा मनके योगदान ल सुरता राखे राहय।
सदस्यता लें टिप्पणियाँ भेजें (Atom)


text:
महान विष्णु भक्त, दुनिया के पहिली पत्रकार अउ आल वल्ड टूरिस्ट (संसार के भ्रमणकर्ता) नारदजी के छत्तीसगढ़ आगमन होइस .ओखर बर न कोनो हवा-यान के जरूवत हे, न लौह-पथ गामिनी (रेल) के, न चतुर्थ चक्र वाहन के, न द्वि-त्रि चक्र वाहन के. स्वर्ग-लोक से सीधा ओखर बर टोल-फ्री आकाश-मार्ग हे. न पंख के जरूवत, न पंखा के, अंधियारी-अंजोरी के कोनो बाधा नइ हे. महामुनी जिहां चाहें, जब चाहें परगट हो जथे. अउ छूमंतर हो जथें. महामुनि के साइंस हमर साइंस से करोड़ों गुना जादा आगू हे.
देव-लोक के महिमा अलग हे. महामुनी तिर न पइसा न कौड़ी. न कागज के रूपिया, न अद्दश्य करेंसी इ-रूपे के कोनो गुंजाइश हे, तभो ले सब उपर उन भारी हे.. न कखरो से कुछ लेना, न देना. जो मिलगे खा लिस, पी लिस. नइ मिलिस त नई मिलिस. कखरो से कोनो शिकायत नइ हे. न काहू से दोस्ती,न काहू से बैर. आजकल इही रोल म हमर उत्तरप्रदेश के मुख्यमंत्री आदित्यनाथ योगी के हे. योगीजी घलो न काहू से दोस्ती, न काहू से बैर, फेर अपराधी अउ भ्रष्टाचारी के उनकर राज म नइ हे खैर. अनोखा मुख्यमंत्री हे.
राजपथ म नारदजी
महामुनी नारदजी के कलेचुप छत्तीसगढ़ आगमन के खबर मीडिया ल कानों कान नइ हो पइस. भक्त-जन खुशी-खुशी म खबर लिक करके हर्षित होइंन. राजधानी के रहवइया मन नारदजी ल जब आकाश मार्ग ले राजधानी के राजपथ म उतरत देखिन त चकित रहिगें. सब झन अपन-अपन आँखी ल टमड़ीन. अपन आप से पूछिन-कहूं हम सपना त नई देखत हन? आँखी ल हाथ से मल के फेर देखिन तब विश्वास होइस. आकाश-मार्ग से तंबूरा बजावत संउहत (साक्षात्) नारदजी पधारत हें. महामुनी लकठइस तब एक दुसर के मुख ल देखा-देखी होइंन. नारदजी पियंर, पातर, धोती कुर्ता पहिने, लकड़ी के खड़ाउ धारण करे खट ले भूइंया म उतरिस. भूइंया ल परनाम (प्रणाम) करिस. नारायण ..नारायण ..करत चारों खूंट गोल घूम के ठाढ़ होगे. छत्तीसगढ़ के राजकीय गीत के धुन पूरा तन्मयता के संग गुनगुनाइस. फेर हाथ-हलाके भक्त-गन मन ल नमस्कार करिस. स्वभाव से अति नम्र नारदजी ल लोगन परनाम करिन.ओखर बाजू म गूंथाय रंग-बिरंगी फूल के खुशबू से पूरा वातावरण मंहमागे.
तीनों जियत मोक्ष पागें.
खबरीलाल, लालबुझक्कड़ अउ गरीबदास तीनों मितान मन घलो अपन हवा बदले बर राजधानी गे राहंय. अचानक राजपथ म खूब हलचल दिखिस. महामुनी नारद के उन दरसन पागें. उनकर दरसन मात्र से उन ल लगिस के तीनों जीते जियत मोक्ष पागें. उन गदगद हो के अकबकागें. जब चेतना लहुटिस तब तीनों झटपट नारदजी के चरन म साष्टांग प्रणाम करिन. नारदजी नारायण ..नारायण .. कहि के आशीर्वाद दिस. नारदजी किहिस- स्वर्ग-लोक के हाई-पावर कमेटी मोला छत्तीसगढ़ भेजे हे. इहाँ के हाल-चाल जाने बर, खबरीलाल, लालबुझक्कड़ अउ गरीबदास नारदजी के मुखारविंद से छत्तीसगढ़ के नाम सुन के बहुत खुश होइंन. खबरीलाल पूछिस हे!
महात्मन, आपके स्वर्ग-लोक म सब कुशल तो हें न ? नारदजी अपन तंबूरा ल बजा के किहिस नारायण…नारायण..स्वर्ग लोक म दुःख के प्रवेश नइ होय वुहाँ सब देवता सोम-रस के आनंद लेत हें.सब मस्त हें. राग-रागनी के दौर चलत हें. देवांगना मन रस बरसावत रिहिंन. इन्द्र देवता ल हर पल अपन राजगद्दी की चिंता रहिथे. बीच-बीच म धरती म अपन गुप्तचर गोपनीय रूप से धरती म भेजत रहिथें ये जाने बर कि कलजुग म घलो कोनो घोर तपस्वी तो नहीं है जोन इन्द्रासन झटके के फिराक म होय. अइसना कोनो तपस्वी आजकल भारत भूमि म नइ हे जेन इन्द्रासन झटक सके. ये रिपोर्ट मिले ले इंद्र देवता चैन के सांस लिस.
खुशबू वाले चाउर
लालबुझक्कड़ बड़ जिज्ञासु परानी आय. मउका देख के पूछ बैठिस- हे !ब्रम्ह गियानी महामुनि आपके इहाँ छत्तीसगढ़ आगमन कइसे होय हे? हमर प्रदेश त नानकुन हे, हमन अलवा-जलवा पढ़े –लिखे हन. आपके इहाँ आय के किरपा कइसे होय हे? नारदजी किहिस तुंहर प्रदेश ह धान के कटोरा आय के नोहे? लालबुझक्कड़ हाथ जोर के किहिस-महामुनी, हाँ हमर छत्तीसगढ़ ल धान के कटोरा कहे जथे.पहिली कोठी रिहिस, अब कटोरा होगे हे !! नारदजी किहिस-इहाँ के चाउर स्वर्ग-लोक म घलो सप्लाई होथे आप जानत हो ? लालबुझक्कड़ अपन दुनो संगवारी के संग मुड़ हलइस. हम नइ जानन प्रभु !!
तब नारदजी बोलिस-इहाँ के विष्णु भोग, जवां-फूल, दुबराज, तरूण-भोग, जीरा-फूल आदि के आनंद स्वर्ग के देवता मन लेवत हें. गरीबदास हाथ जोर के नारदजी ल किहिस-हे! महामुने, अब समझ म अइस के हमन ल खुशबू वाले चाउर काबर दूरिहा के बात हे देखे बर घलो नइ मिले. नारदजी ये जान के बड़ दुखी होइस. पूछिस का कंट्रोल दूकान म घलो नइ मिले? गरीबदास किहिस-बहुत मोटा अनाज मिलथे,प्रभु.ओ चाउर ल कतको झन मन कंट्रोल रेट म खरीद के चाउर दूकान म बेच देथें. इहाँ के मन चिक्कन मुहूँ के होगे हें. देवारी, होली तिहार बार बर घलो खुशबू वाले अनाज सूंघे बर नइ मिले. नारदजी दुखी होइस ओखर मुहूँ ले निकलिस नारायण…नारायण..
ओलंपिक गेम म फुगड़ी ल जगा मिले
नारदजी किहिस-आपके प्रदेश म गउ माता गोबर खूब देवत हे. गोबर से लोगन ल रोजगार मिले के खबर हे! खबरीलाल किहिस- गोबर बेचइया मन बेचत हें. रूपिया बनावत हें. वर्मी खाद बनत हे.फेर आजकल गोबर चोरी अउ भ्रष्टाचार के खबर घलो आवत हे. नारदजी पूछिस-तुहंर इहाँ हरेली तिहार म गेंड़ी-गेम खेले जाते न ? खबरीलाल किहिस-हाँ, देवर्षि हमर इहाँ गेंड़ी-गेम खेले जाथे. खुद हमर मुख्यमंत्रीजी गेंड़ी-डांस जानथे. हमन भारत सरकार ल सुझाव देबो के ओलंपिक गेम म फुगड़ी ल जगा देवाय जाय. फुगड़ी रे फुन्न-फुन्न काहत जब इहाँ के दाई-बहिनी मन गेम खेलहीं त भारत ल फुगडी म सुवर्ण-पदक मिल सकत हे. नारजी-चकित होइस किहिस-इहाँ अतेक जादा टेलेंट है, मोला पहिली बखत पता चलिस.
तीन साल म पन्दरा साल के विकास
नारदजी किहिस- ये छोटे प्रदेश म बड़े-बड़े घोसना होथे. स्वर्ग-लोक म घलो इहाँ के पोंगा के आवाज सुनाथे. देवता मन सोचथें. छ्त्त्तीसगढ़ म पोंगा जुग जिंदाबाद हे. हमन सुने हन के तुमन सब उधार-बाढी, करे म बड़ चतुरा हो. करजा कर के घी पियत हो. लालबुझक्कड़ किहिस- हे! देवर्षि,आप त भूत,भविष्य अउ वर्तमान के ज्ञाता हो. आप से का छुपे हे?फेर कल किसने देखा है ? हमर छत्तीसगढ़ नवा गढ़े जात हे. हमन गढ़ कलेवा खावत-खावत खूब विकास करत हन. चारों खुंट विकास होवत हे. जे डाहर देखबे ते डाहर विकास हे. अभी त तीन साल म पन्दरा साल के विकास हो चुके हे. ये विकास सब के आँखी म नइ दिख सके. एला देखे बर ‘दिव्य-चक्षु’ चाही. आपके पास ‘दिव्य-चक्षु’ हे. आप स्वर्ग-लोक से देखहू त जादा साफ़ दिखही.
खबरीलाल किहिस-हे! महामुनि, पछहत्तरवां सुतंत्रता दिवस के हमर प्रदेश के मुखिया चार ठन नवा जिला अउ अठारह नवा तहसील बनाय के धड़ाधड़ घोसना कर दिस. ये घोषणा म जोन सुख हे वो अद्भूत हे. इहाँ आत्मा ल आनंद देवइया स्वामी आत्मानंद उत्कृष्ट अंगरेजी विद्यालय डेढ़ सौ के संख्या म खुल गे हे. बिजली बिल हाफ अउ किसान के करजा माफ़ त तुरत फुरत लागू होगे हे.चिकित्सा के मोबाइल यूनिट फ्री म घुमत हे. लालबुझक्कड़ किहिस-हे! मुनिराज, हमर छत्तीसगढ़ प्रदेश म सत्ता के अढ़ाई-अढ़ाई साल के मुख्यमंत्री के बात हवा म घुमत रहिथे.हालंकि एखर भीतरी म सच का हे, झूठ का हे? ये ह अभीतक पहेली बरोबर हे. कभू-कभू राजनीतिक धुंगिया दिखते त लोगन मनगनिंत लगावत रहिथें. नारदजी किहिस- देवलोक म घलो सत्ता के अइसना फूलझड़ी कोनो-कोनो देवता छोड़ते रहिथे. इंद्र देवता हलाकान हो जथे. गरीबदास किहिस-छत्तीसगढ़ म दिल्ली ले आशीर्वाद आते रहिथे.इहाँ के राजगद्दी निष्कंटक हे.
नारदजी जरूरी राजनीतिक चरचा करके झट अंतर धियान होगे. खबरीलाल आँखी रमजत उठिस मुंह धोईस त घड़ी म सुबह के आठ बजे रिहिस. ओला समझ नइ एस के ओहा सपना देखत रिहिस के जागत रिहिस !!
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.


text:
संगी हो जोहार लेवो,
गुरुवार, 10 दिसंबर 2009
सुभीता खोली के नवा चिंतन !!!
संगी हो जोहार लेवो,
प्रस्तुतकर्ता ब्लॉ.ललित शर्मा पर 7:42 am 5 टिप्पणियाँ
लेबल: छत्तीसगढ़
शनिवार, 5 दिसंबर 2009
रिकिम रिकिम के साहित सेवा अऊ, भोभला बर चना चबेना
संगी हो जय जोहार,
प्रस्तुतकर्ता ब्लॉ.ललित शर्मा पर 6:21 pm 8 टिप्पणियाँ
लेबल: अड़हा के गोठ
शनिवार, 24 अक्तूबर 2009
चित्रगुप्त हा घेरी-बेरी जोजियावत हे, यम के भंइसा अब ब्लाग बनावत हे.
ऍती भैंसा ला खोजत-खोजत मेहतरू हा बरातू ला भेंट पईस,राम-राम जोहार हुईस ता बरातू हा पूछीस-काय होगे मेहतरू भाई बिह्नियाच बिहनिया हलकान दिखत हस,काय अलहन होगे, मेहतरू किहिस -का बतावं बरातू भाई!जमराज महाराज हा कोरट जाये बर तेयार बईठे हवय,भैंसा ला बने मांज-धो के खवा पिया के पानी भरे ला गे रहेवं कोन जानी कहाँ मसकदिस लुवाठ हा,उही खोजत हवं गा,बरातू किहिस -भैंसा ला ता ये दे इही बाजार चौक मा भेंटे रेहेवं.पुछेवं ता किहिस वो दे लछमन के बाबु भुलाऊ हा कम्पूटर दुकान खोले हवय उंहा जात हवं,अईसने बतईस गा मोला बाकी ला तैं जान,मेहतरू हा दऊडत-दऊडत चित्रगुप्त मेर गिस अऊ किहिस महाराज भैंसा हा मिल गे हवय,चल जल्दी बाजार में हवय नहीं ते अऊ कौनो मेर रेंग दिही हमर मन के बुता ला ते आज जमराज महाराज बना दिही, चित्रगुप्त हा झटकून मेहतरू संग रेंग दिंस, बजार मा पहुचिस ता भैंसा ला अमर डारिस,बने भुलाऊ के कम्पूटर दुकान मा बईठे रहय माडिया के, चित्रगुप्त अऊ मेहतरू ला देखिस ते भैंसा हा "किहिस आव-आव तुही मन ला अगोरत रेहेवं में हा"!
चित्रगुप्त किहिस ते हा साले इंहा बईठे हस आके उंहा महाराज हा कोरट जाये बर तेयार बईठे तेहा इंहा माडिया के पगुरावत हस, भैंसा कथय-देख गा तैहाँ साले-ताले आनी-बानी के गोठ ला मत गोठिया,जैसे ते सेवक वईसने महू सेवक,ये दे तुम्हरे बुता ला बनाये बर आये हवं. काय बुता रे-चित्रगुप्त किहिस. तू मन कतका जमराज ला चुतीया बनावत हव तेखर भंडा फॉर करना हे कहिके इंहा इंटरनेट मा आये हवं, काली पंडरु हा किहिस बाबु एक ठीक नवा जिनिस आये हवय इंटरनेट मा अऊ भुलाऊ टूरा हा खोले हवय बजार मा ओमा काहीं भंडाफॉर करना हे ता जा,उंहा जा के बुलाग ला बनवा के अपन गोठ ला कहिबे तहां छाप दिही अऊ जम्मो दुनिया हा जान डारही,तेखरे सेती मेहा इहाँ आये हवं.
हमन काय चुतीया बनात हन रे?मेहतरू किहिस, तेहा चुतीया कथस देख मोर मनता हा भोगाही ता आने -ताने हो जाही,साले तेहाँ मोर खरी-चुनी ला लेग के अपन भैंसी ला खवा देथस, हरियर कांदी ला थे तेला अपन घर मा लेग जथस,काय अपन डौकी ला खवाथस के अपन दाई ला खवाथस,साले अऊ मोला पूछत हस काय चुतीया बनावत हस,काली रात के मोर पंडरु हा लंघन भूखन रही गे,अरे ओखर दाई मर गे ता का होगे में ता हवं ओला पोसे बर, मोर नाव ले खाए के पईसा देते जमराज हा तेला तुमन उडावत हव अऊ उही पईसा मा मेछरावत हव, डेढ़ कुंटल के सवारी ला बोहे -बोहे महू हा थेथर -मेथर हो जाथों,इहु ला काय सूझे हे जमराज ला भैंसा मा चढे के कौनो घोडा-मोडा लेतिस तेमे चढ़तिस ता भैंसा के सऊख करत हे,अऊ तेहा चित्रगुप्त बने हस तोरो मजा ला चीखाहूँ, ते काय नई करस, जमराज इंहा मुकदमा चलथे ता पेशी बढाये के पईसा,गवाही करा ले घलो अऊ मुद्दई करा ले घलो,दुनो डाहर ले खा बाबु,कौनो ला रोरव नरक के सजा सुनाथे तेखर फईले ला गायब कर देथस अऊ नरक वाला मन फाईल ला मांगथे ता नई मिलत हे कहिके मुजरिम ला इन्हें मजा करावत हस,तोरो अड़बड पोल हवय सब ला खोल के दुनिया ला जनाहूँ के तुमन घला भ्रष्ट हव,धरती के बीमारी इंहा तक ले लहुट गये,उहाँ के मनखे मन तुमन ला भगवान बना के पूजत हवय,इहाँ तुमन मोरे चारा दाना पानी ला खावत हव, में हाँ नई जांव अऊ एदे मेहतरू हा साले मोर नहवाये के साबुन ला अऊ माटीराख घलो ले जथे, जमराज ला कहिबे इही हाँ अपन पीठ मा बोह के लेगही ओला कोरट मा, जाओ तुमन हा, मोला तुमहर पोल ला बलाग मा खोलन दओ.
दुनो झन भैंसा के गोठ ला सुनिस तहाँ जम्मो दुनिया के आघू मा नगरा हो जाबो सोच के भैंसा के गोड ला धर लिस अऊ गोहार पारत किहिस "आज अईसन गलती नई होय भैंसा महाराज हमन ला माफ़ी दे दे ये छापे छापे के अलहन बुता ला झन कर" बोलो ना रे अभी ता तुमन साले-माले कहत रहेव अऊ अभीचे गोड ला धरत हव, छापों का ? नई -नई भैंसा महाराज अईसन झन कर गा, ते जौन कहिबे तौन मान लेबो हमन-चित्रगुप्त रोंवासी हो गे, ता फेर ठीक हे मोर थोकिन सरत हे तेला मने ला पड़ही. ले बता ददा बता-मेहतरू किहिस, पहिले बात मोर कोठा मा गोबर कचरा के सफाई दू-दू घंटा मा होना चाही,मोर कोठा मा पंखा-अऊ ऍसी होना चली, रोज हरियर कांदी अऊ बने अकन खरी चुनी होना चाही,मोर नहाये बर फुव्वारा के बेवस्था होना चाही, अऊ देख रे मेहतरू डेटोल के साबुन मा रोज मुंधरहा अऊ संझकरहा बने घंसर-घंसर के नहवाबे, अऊ मोर पंडरु बर तोर भैंसी के दूध के बेवस्था करबे-मंजूर हे ता बताव -भैंसा हा किहिस, चित्रगुप्त अऊ मेहतरू पहटिया दुनो झन गोड ला धर के किहिस -मंजूर हवय हम ला अऊ आप मन रिस ला छोडोव्, हमर संगे चलव जमराज हा अगोरत हे,अड़-बड बेरा होगे खिसियात हो ही, खिसियाही तू मन ला मोला काबर खिसियाही, अऊ मोला कांही किहिस ते तुमहर जम्मो भेद ला फेर ओखरे आघू मा बफल दू हूँ . ले ओपार ला में बना लू हूँ ते चल-चित्रगुप्त किहिस, में हा ता चलत हवं फेर जान लुहू ना महू हा छापे ला जान डारे हवं, अईसे कहिकी भैंसा हा रेंगिस.
संगी हो कईसे लागिस हमर भैंसा के छ्पाई हाँ? बने बताहू.चिठ्ठी, इ मेल, अऊ टिपणी ले.....
आपके गंवईहा संगवारी
ललित शर्मा
अभनपुरिहा
प्रस्तुतकर्ता ब्लॉ.ललित शर्मा पर 7:30 pm 5 टिप्पणियाँ
लेबल: बियंग ललित शर्मा
सोमवार, 19 अक्तूबर 2009
जइसन के मालिक लिये दिये, तइसनेच देबो असीस
आप मन के
गंवईहा संगवारी
ललित शर्मा
अभनपुरिहा
प्रस्तुतकर्ता ब्लॉ.ललित शर्मा पर 12:09 pm 2 टिप्पणियाँ
लेबल: "ललित शर्मा", अड़हा के गोठ
बुधवार, 14 अक्तूबर 2009
ये दे पटवारी ला फेर छरे हे, काबर कि रावन नई जरे हे
आपके
गंवईहा संगवारी
ललित शर्मा
प्रस्तुतकर्ता ब्लॉ.ललित शर्मा पर 12:33 pm 1 टिप्पणियाँ
लेबल: "ललित शर्मा", अड़हा, बियंग
शनिवार, 10 अक्तूबर 2009
नई उतरिस बिच्छी के झार-पटवारी साहेब ला परगे मार
प्रस्तुतकर्ता ब्लॉ.ललित शर्मा पर 10:10 am 4 टिप्पणियाँ
लेबल: बियंग, ललित शर्मा
रविवार, 4 अक्तूबर 2009
अड़हा बईद परान घाती-पटवारी साहेब ला पर गे फांसी
संगी हो काली पटवारी भईया के डाक्टरी ला देखबो, आज के कथा के इही मेर बिसराम हे
गंवैय्हा संगवारी
ललित शर्मा
अभंपुरिहा
प्रस्तुतकर्ता ब्लॉ.ललित शर्मा पर 4:59 pm 6 टिप्पणियाँ
लेबल: बियंग, ललित शर्मा
मंगलवार, 29 सितंबर 2009
फोकट के गियान- झन दे सियान - पटवारी भईया के गोठ बात
संगी हो जोहर लओ
काली के गोठ ला आगे बढ़ावत हौं संगी हो, हमर पटवारी भैया के किस्सा नई सिराय हवे, एखर तो एक ले एक किसा हवे, पटवारी ला पढ़े के बहुत सौउंख हवय, सबे तरह के पुस्तक ला पढ़थे, पुस्तक पढ़ना घलो एक ठक बीमारीच आये, घर ले पटवारीन हाँ बाजार भेजते साग ले बर, ता बूजा हा साग के पईसा के पुस्तक बिसा डारथे, रेलगाडी मा जाथे ता बिदाउट जाथे, साधू के बाना ला लगा के भेस बदल के चल देथे अऊ टिकिस के पईसा के पुस्तक बिसा ले थे, घर के सबो झन एखर ले अब परसान होगे, दिन रात बइहा भुतहा कस गियान बांटे के उदिम लगावत रहिथे, एक घावं का हुईस का बताओं संगी हो बताये मा घलो सोचे ला परत हवय, ओखर मन मा पुस्तक पढ़े के गियान आगे के गुण तीन रंग के होते, सत+तम अऊ रज, मांस मदिरा अऊ भोग तमोगुन मा आथे, पटवारी हा सोच डारिस ये दे तो बड़ गियान के बात हवय एखर परचार परसार होना चाही, ता कईसे करे जाय, एक दिन बिहानियाच बिहनिया दारू भट्ठी के आघू मा खड़े होगे जौउन भी पी के आवय तेला धर के दारु के अवगुन समझावे, दरुहा मन ओखर गोठ ला धियान नई दे के रेंग देवैय, अऊ कहय"पटवारी है अतका बईहा हो जाही हमन सोचे नई रेहेन गा, पहीले पहील रद्दा मा रोक के गोठियावे, ये दे अब भट्ठी तक अमरगे,हलाकान कर डरे हे गा," दू दिन ले सरलग इही बूता चलिस भट्ठी में गिराहिक आना कमती होगे, भट्ठी के गल्ला हा खंगती होगे, ठेकेदार ला जब एखर बूता के पता चलिस ता अपन पंडा मन ला चमकईस" साले अईसे मा ता तुमन मोला बोर डारहु नई बचावव ओला सुधारो रे,' आघू दिन पटवारी हा फेर भट्ठी पहुँचगे, पंडा मन ओला देखिस त किहिस "आ भईया घाम लागत होही ऊँहा काबर खड़े हस गा"अईसे कहिके भीतरी मा लेगिस अऊ नगद छरिस, मार ला देखिस ता पटवारी बाहिर भागे के कोसिस करिस ता भट्ठी के मुहाटी मा दरुहा मन (जेन ला गियान बांटे रिहिस) ठेंगा धरके खड़े रहय उहू मन मौउका का फईदा उठईस भका-भक इहु मन दिस, बहिती गंगा मा अपन हाथ धो डारिस, लटे-पटे पटवारी हा बांचिस अऊ जी पिरान ला देय के पुलिस थाना भागिस, मुड़ कान फ़ुट गे रहे, पुलिस हा समझईस "ये दे गियान हा दरुहा मनखे मन बर नइये भईया, जगा देख के गियान बांटे जाथे, तीन महिना ले खटिया मा परे रिहिस बिचारा हा, बने बूता करे ला सोचिस अऊ अलकरहा मा फंस के हाथ गोड़ ला टोरईस, तीन महिना बाद खटिया ले उठिस त सोचिस अइसने सोझे परचार मा साले मन हा मार मार के धुर्रा बिगार डारिस, बने दूसरा रद्दा खोजे जाय, जौउन मेर ओखर घर हे तौउन मेर चारो मुड़ा घला दरुहा मन रहिथे, त का करिस अड़बड़ अकन सद्वचन दारू अऊ दरुहा मन के खिलाफ में बना डारिस, अऊ येदे ला सबके कोठ मा लिखहूँ त बने परचार होही कहिके अपन मन मा सोच डारिस, दिन मा लिखहूँ ता जम्मो कालोनी हा जान डारही कहिके रात के लिखे के बिचार करके गेंरु अऊ अमली के काड़ी के जुगाड़ कर डारिस, रात के १२ बजे सद्वचन के लेखन कारज ला चालू करिस एके ठक कोठ मा लिखे रिहिस तभे आरो होगे पारा वाला मन जग गे अऊ अंधियार मा चोर समझ के बने ठठा डारिस, हमन पहुचेन ता चीन्ह के छोडायेन पटवारी भईया हे कहीके, एक घांव गियान बांटे के चक्कर मा लहुट के फेर खटिया मा चल दिस.
आपके
गंवईहा संगवारी
ललित शर्मा
अभंपुरिहा
प्रस्तुतकर्ता ब्लॉ.ललित शर्मा पर 7:44 am 6 टिप्पणियाँ
गुरुवार, 24 सितंबर 2009
बियंग -पईधे गाय कछारे जाये-पटवारी साहेब ला कोन समझाये
संगी हो जोहार लेहु ना,
आज हमर पटवारी भईया के किसा ला सुनव, देखथवं मेहा आज कल समाज सेवा बड चालू होगे हवय, जहाँ देखबे उहां समाज सेवा,ये दे समाज सेवा हा एक ठक बहुत बड़े बीमारी हवय, छुतहा रोग हे,कई झन बड सौख ले करथे कई झन अपन जी पिरान ला बचाए बर करथे,हमर एक झन मयारू मितान हवय,हमन ओला पटवारी भइया कहिके बलाथन, उहू ला समाज सेवा के बीमारी धर डारे हवय, आज कल संस्कार अऊ सेवा,लईका मन ला सुधारे के गोठ,अऊ नाना परकार के गियान फोकट में बाटंत रहिथे,जम्मो गांव भर के मनखे मन ओखर ले अब डराय ला चालू होगे,ओखर समाज सेवा हा,ओखरो बर एक ठक बीमारी होगे हवय नइ कहीही त ओला चैन नई परय,कही दिस त लोगन मन समझ नइ परय,देह हा दुबरागे हवय आंखी हा खुसर गे हवय समाज ला सुधारे के संसो मा दिन रात चैन नइ परय, समाज सेवा हा महामारी होगे,घर मा जाथे त डउकी हा चमकात हे,लईका मन ला समझाथे त ओ मन नई समझे,बड़ा परेशानी मा परगे बपरा हा,ये दे बीमारी के पाछु मा एक ठन कहानी हवय के काबर ओला बीमारी हा धरिस,वो हा सरकारी नौकरी में लगिस त बने पद पा गे,अऊ पटवारी के नौकरी,चित भी ओकरे अऊ पट भी ओखरे चारो मुडा ले पईसाच पईसा,अब ओखर घर मा चंदा मंगईया के लेन लगे रहय, कभू पत्रकार,त कभू गणेस चंदा,त कभू धर्मसाला के चंदा,त कभू सरकारी चंदा, दिन रात हलाकान होगे.
जोहार लेव संगी हो .
आपके
गंवईहा संगवारी
ललित शर्मा
(कार्टून : त्र्यंबक शर्मा जी से साभार) ,
प्रस्तुतकर्ता ब्लॉ.ललित शर्मा पर 6:17 pm 8 टिप्पणियाँ
लेबल: बियंग, ललित शर्मा
मंगलवार, 22 सितंबर 2009
किसिम किसिम के गोठ अऊ...... भोभला बर चना चबेना
संगी हो जय जोहार,
प्रस्तुतकर्ता ब्लॉ.ललित शर्मा पर 8:46 pm 3 टिप्पणियाँ
लेबल: अड़हा, बियंग, ललित शर्मा
रविवार, 20 सितंबर 2009
जय जय ३६ गढ़ महतारी
प्रस्तुतकर्ता ब्लॉ.ललित शर्मा पर 10:30 pm 1 टिप्पणियाँ
लेबल: ३६ गढ़, ललित शर्मा


text:
सोमवार, 3 जून 2019
अनुवाद
नाऊ के दुकान म - अंतोन चेखव(छत्तीसगढ़ी म अनुवाद - कुबेर)
बिहिनिया, सात घला नइ बजे रिहिस अउ मकर कुजमिच बाइलॉस्टकेन के दुकान हर खुल गे रिहिस। नाऊ हर खुदे बसियहा, चीकट अउ चिरहा कपड़ा पहिरे रिहिस अउ तेइस साल के एक झन जवान के हजामत करे म भिड़े रिहिस। रोखे-रुखायबर कुछुच नइ रिहिस तभो ले वोहर अपन पसीना बोहावत रिहिस। एक जघा ल वोहर फरिया म पोछिस, दूसर जघा ल वोहर अपन नाखून म कुछ खुरचिस अउ एक ठन जुंआ ल धर के कोठ म मसक के मारिस।
नाऊ के दुकान हर नानचुक, सकेला अउ गंदा रिहिस। लकड़ी के लट्ठा के दिवार मन म सूक्ति वाक्यवाले कागज अउ कोचवान के मामूली कपड़ा टंगाय रिहिस। दू ठन झेंझरहा, नान्हें-नान्हें खिड़की के बीच म एक ठन पतला, टुटहा अउ चरमरा के खुलनेवाला दरवाजा रिहिस, नम हरियर खिड़की के ऊपर एक ठन घंटी टंगाय रिहिस जउन हर हालत रिहिस अउ बिना बजाय घला झझके के लाइक बाजत रिहिस। एक ठन दीवार म दरपन टंगाय रिहिस जेमा देखे ले चेहरा हर सब कोती ले टेड़गा-मेड़गा अउ बड़ा भद्दा दिखय। विही दरपन के आगू म बइठ के डाढ़ी बनाय के अउ चूंदी काटे के काम होय। नानचुक टेबुल कना बसियहा, चीकट अउ चिरहा कपड़ा पहिरे मकर कुजमिच बाइलॉस्टकेन हर खड़े रहय। टेबुल म सबो जिनिस - कंघी, कैची, उस्तरा, मेछा म लगाय के मोम के डब्बा, पावडर के डब्बा, पानी के सीसी, कोलोन इत्र अउ सच केहे जाय तब नाऊ दुकान के जम्मो जिनिस माढ़े रहय जेकर कीमत हर कुल मिला के पंद्रा कोपेक ले जादा नइ रिहिस होही।
बिगड़हा घंटी के किकियाय के आवज आइस अउ घाम म सुखा के साफ करे भेड़ के खाल के लांगबूट पहिरे एक झन आदमी हर दुकान म आइस। वोकर मुड़ी हर नरी के आवत ले महिलामन के ओढ़े के शाल म लपटाय रिहिस।
येहर मकर कुजमिच के गुरू एरास्ट इवानिच यागोदोव रिहिस। एक समय येहर कंन्सीस्ट्री (गिरिजाघर के न्यायालय म) म चैकीदार के काम करल मनखे हरे। अब वोहर रेड पाॅण्ड (लाल तरिया) के नजीक म रहिथे अउ तारा-कुची बनाय के लोहारी काम करथे।
’’मकरुस्का, मोर अच्छा दिन के प्यारा बच्चा!’’ वोहर मकर कुजमिच ल किहिस जउन हर वोकर ले नाराज रिहिस। दुनोझन एक दूसर ल चूमिन। यागोदोव हर अपन मुड़ी ले शाल ल निकालिस, अउ अपन आप ल संभाल के बइठ गिस। ’’लाल तरिया हर इहाँ ले बिकट दुरिहा हे,’’ वोहर आह भरिस, गला ल साफ करिस अउ किहिस, ’’उहाँ ले, लाल तरिया ले कलूगा गेट तक रेंगत आना कोनो ठट्ठा मजाक नो हे।’’
’’बने-बने।’’
’’का बताव मोर बेटा, कहिथे न - ’दुब्बर बर दू असाड़, मोला जर धर ले रिहिस।’’
’’मोला तो आपमन खबर नइ करेव।’’
’’हव, महीना भर ले खटिया धरे रेहेंव। मंयहर तो सोचत रेहेंव, मरि जाहूँ का। जर म बिक्कट तपे हंव। अब तो मोर चूंदीमन घला झर गिन हें। डाक्टर मन के कहना हे कि येला मुड़ा लेबे। उंकर कहना हे कि फेर घमघम ले नवा अउ मजबूत चूंदी जाग जाही। इही पाय के मंय हर सोचेव कि मकर कुजमिच कना चलना चाही, आखिर तोर ले जादा अच्छा संबंध मोर अउ काकर ले हे, वोहर सांवर घला बनाही अउ एको पइसा घला नइ लेही। घर ले तोर दुकान हर बिकट दुरिहा हे, पन वोकर ले का होथे? रेंगना घला जरूरी हे। विही पाय के आ गे हंव।’’
’’हाँ, खुसी-खुसी करहूँ। कृपा करके बइठव।’’ अपन गोड़ म छू के एक ठन कुरसी कोती इसारा करत मकर कुजमिच हर किहिस।
यागोदोव हर खाल्हे म बइठ गिस अउ दरपन के प्रतिबिंब म अपन मुँहू ल देख के बड़ा खुस हो गिस। दरपन के प्रतिबिंब म चेहरा हर टेड़गा-मेड़गा बने रहय, भदर्रा ओंठ, चेपटा नाक अउ आँखींमन हर माथा के ऊपर म। मकर कुज्मिच हर गिराहिक के खांद म सफेद चद्दर ओढ़ा दिस जउन म पींयर रंग के धब्बा बने रहय अउ कैंची धर के चूंदी ल काटे लगिस।
’’मंय हर आपके चमड़ी ल साफ करे बर रोखहूँ’’ वोहर किहिस।
’’बने ढंग ले, ताकि मंय हर झक ले दिखंव, बम बरोबर। चूंदी मन सब घमघम ले हो जाहीं।’’
’’काकी हर कइसे हे?’’
’’बहुत सुदर ढंग ले हे। एक दिन पहिली वोहर जचकी करायबर प्रधान महिला के घर गे रिहिस। वोहर वोला एक रूबल दिस हे।’’
’’वाह! सही म, एक रूबल। ... अपन कान ल पकड़ के राख ...।’’
’’मंयहर पकढ़े हंव न ......तोर तीर मुड़ी रोखवाय के मोर इच्छा नइ रिहिस। ओय ... पिरावत हे! मोर चूंदी ल खींच झनी न।’’
’’कुछू नइ होय न। वोतका तो करेच परही, येमा हम आपके कोनो मदद नइ कर सकन। ... अउ एस्टावना हर कइसे हे?’’
’’मोर बेटी हर? वहू हर एकदम ठीक हे। आजकल वोहर खुसी म एकदम उछलत हे। पीछू हफ्ता, बुधवार के दिन हम शेखिन संग वोकर मंगनी कर देयेन। तंय हर काबर नइ आयेस?’’
कैंची के चलना बंद हो गिस। मकर कुज्मिच के हाथ हर ओरम गिस, घबरा के वोहर पूछिस, ’’काकर मंगनी कर देस?’’
’’अन्ना के।’’
’’वो कइसे? काकर संग।’’
’’शेखिन के संग। प्रोकोफी पेट्रोविच। ज्लाटवेटस्की लेन म वोकर काकी हर हाउसकीपर हे। वोला बेहद अच्छा सुभाव मिले हेे। पूछमत, हम सब बेहद खुस हन, भगवान के किरपा हे। हफ्ताभर म हम वोकर बिहाव कर देबोन। तंय हर जरूर आबे, हमला बहुत अच्छा मौका मिले हे।’’
’’पन ये सब कइसे होइस, इरास्ट इवानिच?’’ मकर कुजमिच हर अचरज खा के, उदास हो के अपन खांद ल उचकावत किहिस। ’’ये तो बिलकुल असंभव हे। काबर, अन्ना एस्टोवॉना .... मंय हर वोला मनेमन चाहथंव। मोर मन म वोकर खातिर प्रेम हे। ये सब कइसे होगिस।’’
’’कइसे, हम हर रिस्ता ले के गेन अउ वोकर मंगनी कर देन। वोहर एकदम अच्छा लड़का हे।’’
मकर कुजमिच के चेहरा म ठंडा पसीना चुचवा गिस। वोहर कैंची ल टेबुल म मढ़ाइस अउ अपन मुठा म अपन नाक ल रगड़े लगिस। ’’वोकर संग बिहाव करे के मंयहर सपना देखे रेहेंव’’ वोहर किहिस, ’’ये नइ हो सकय, इरास्ट इवानिच, मंय ... मंय हर वोला प्यार करथंव अउ वोला मंय हर अपन दिल के बात ल बताय घला रेहेंव ..... अउ काकी हर घला वादा करे रिहिस। मंय हर बाप के समान आपके इज्जत करत आवत हंव..... आपके सांवर बानाय के कभू मंय हर पइसा नइ लेयेंव। मंयहर हमेसा आपके ऊपर एहसान करेंव। जब मोर बाप हर मरिस तब तंयहर हमर सोफा ल अउ दस रूबल नगद लेय रेहेस जउन ल आज तक नइ लहुटायेस, सुरता हे कि नहीं?’’
’’सुरता! मंय बिलकुल सुरता करथंव। वोकर संग तोर जोड़ी कइसे खपही मकर कुज्मिच? वोकर संग फबे के लाइक तोर तीर का हे। न तो तोर तीर पइसा हे अउ न तोर कोनो इज्जत हे। तोर काम तो एकदम मामूली हे।’’
’’अउ शेखिन हर धनवान हे का?’’
’’शेखिन हर तो यूनियन के मेंबर हे। वोहर डेढ़ हजार ले जादा गिरवी रख के उधार बगराय हे। इही पाय के मोर बच्चा ........ अब ये बिसय म अउ जादा गोठियाना उचित नइ हे .......... अब येमा बिलकुल रद्दोबदल नइ हो सकय मकरुस्का। तंय हर अब दूसर लड़की खोजे के सुरू कर दे .... दुनिया हर अतका छोटे नइ हे। जल्दी मोर चूंदी ल कांट। काबर रुक गेस।’’
मकर कुजमिच हर एकदम चुप होगिस, कांटो तो खून नहीं। वोहर अपन जेब ले उरमाल निकालिस अउ रोय लगिस।
’’अरे! ये का ये?’’ इरास्ट इवानिच हर वोला धीरज बंधाइस। ’’छोड़ वो बात ल, जावन दे, डौकी मन समान रो झन। पहिली मोर मुड़ी ल मुड़ तहांले रोवत रहिबे। कैंची ल उठा।’’
मकर कुज्मिच हर कैंची ल उठाइस, मिनटभर वोकर डहर देखिस अउ कैंची ल फेर टेबुल म मढ़ा दिस। वोकर हाथ हर कांपत रिहिस। ’’मंयहर अभी नइ कांट सकंव,’’ वोहर किहिस, ’’अभी मंयहर ये नइ कर सकंव। मोर हाथ म अब ताकत नइ हे। मंय हर बेहद दुखी हंव। वहू हर बेहद दुखी होही। हम एक-दूसर ल प्यार करथन, मह दूनो एक-दूसर ले वादा करे रेहेन अउ निर्दयता पूर्वक जालिम मन हर हमला अलगा दिन। दूर हट जा, इरास्ट इवानिच, मंय हर अब तोला फूटे आँखी घला नइ देख सकंव।’’
’’मकरुस्का, तब मंय हर काली आहूँ, तंय हर बांकी काम ल काली कर देबे।’’
’’ठीक हे।’’
’’तंयहर अपन आप ल संभाल। मंयहर काली बिहिनिया आहूँ।’’
एरास्ट इवानिच के मुड़ी हर आधा मुड़ाय रिहिस अउ वोकर कोनो अपराधीमन कस दिखत रिहिस। वोहर बड़ा भद्दा दिखत रिहिस, पन अब वोकर सामने अउ दूसर चारा नइ रिहिस। वोहर शाल म अपन मुड़ी ल लपेटिस अउ नाऊ दुकान ले निकल गिस। अब मकर कुजमिच हर बिलकुल अकेल्ला हो गिस अउ वोहर दंदर-दंदर के रोय लगिस।
दूसर दिन बिहिनियच ले एरास्ट इवानिच हर फेर धमक दिस।
’’आखिर तंय हर का चाहथस?’’ मकर कुजमिच हर वोला सांत भाव ले पूछिस।
’’मकरुस्का, मोर चूंदी ल रोख दे। अभी आधा बांचे हे।’’
’’कृपा करके पइसा पहिली दे दे। पइसा झोंके बिना मंय हर नइ कांटंव’’
एरास्ट इवानिच हर कुछुच नइ किहिस अउ दुकान ले निकल गिस। वो दिन ले वोकर एक डहर के बाल हर लंबा अउ दूसर कोती के हर बुचवा हे। पइसा दे के बाल कटनवाना वोहर फिजूलखर्ची मानथे। अब वोहर बुचवा बाल मन के बाढ़े के अगोरा म बइठे हे।
वोहर इही हालत म अपन बेटी के बिहाव म जम के नाचिस।
000kuber000
सदस्यता लें टिप्पणियाँ भेजें (Atom)